qundao/data-zh-poetry huggingface dataset:
题琴樽访友图
作者：罗亨信
朝代：明

白云滃滃满空谷，茅堂隐映多乔木。隔岸青山势若龙，当门流水清如玉。幽人栖遁知何年，童颜鹤发犹飞仙。登高谩赋紫芝曲，濯足时和沧浪篇。问奇有客来何许，一叶扁舟渡江浦。载酒深期慰别怀，抱琴为觅知音侣。人生会合那可常，一觞一咏情难忘。只恐月落酒杯尽，依然离别成参商。自惭久客无南北，怅望乡关树云隔。何当拂袖归去来，山中醉倚梅花白。
题画
作者：罗亨信
朝代：明

每怀冰壑翁，别后廿馀载。梦寐常见之，风标宛然在。天涯得遗墨，令我发深慨。缣素盈数尺，山势连渤澥。楼阁俯溪湾，林木起疏霭。飞瀑悬高崖，迥隔青天外。岩谷绝嚣諠，地位诚爽闿。想当盘礡时，神情极冥会。颇拟龙眠麟，超脱虎头恺。把玩重摩挲，宝之比琼瑰。仙翁不可见，睹此面如对。思昔寓南交，朋簪总文彩。惟翁管鲍俦，胶漆情不改。一朝忽分散，良晤那可再。题诗纪交游，云树杳淮海。
题画
作者：罗亨信
朝代：明

谭生西川彦，翛然山泽癯。读书致经济，展卷窥唐虞。洒落复好古，图画尤所需。邂逅少游裔，挥染劳勤劬。缣素盈数尺，磅礡何萦纡。层峦接霄汉，势若龙虎趋。松桧荫华屋，疑是神仙居。一翁坐木榻，列侍双僮仆。奔趋奉茗饮，宴坐忘朝晡。风荡书帷动，云敛月色孤。于焉事幽讨，巢许以为徒。清风播寰宇，高致凌太虚。生也什袭藏，宝之类璠玙。持来索题句，老我诗肠枯。临风写短章，兴与秋旻俱。
题画四景 其一 春景
作者：罗亨信
朝代：明

青山隐隐白云深，溪上茅堂古木阴。阅罢残编清坐久，数声啼鸟隔幽林。
题画四景 其三 秋景
作者：罗亨信
朝代：明

风气萧森柳叶黄，倚阑极目海天长。白云飞处亲庭在，缩地何由到故乡。
题画四景 其二 夏景
作者：罗亨信
朝代：明

乔松耸翠绿阴浓，仙客携琴策短筇。欲访知音何处是，楼台远在碧云中。
题画四景 其四 冬景
作者：罗亨信
朝代：明

笑撒丝纶百尺轻，偶逢樵父话生平。忘机不觉归来晚，独棹孤舟载月明。
题画四景·春景
作者：罗亨信
朝代：明

青山隐隐白云深，溪上茅堂古木阴。阅罢残编清坐久，数声啼鸟隔幽林。乔松耸翠绿阴浓，仙客携琴策短筇。欲访知音何处是，楼台远在碧云中。风气萧森柳叶黄，倚阑极目海天长。白云飞处亲庭在，缩地何由到故乡。笑撒丝纶百尺轻，偶逢樵父话生平。忘机不觉归来晚，独棹孤舟载月明。
题画寄邬玄中
作者：罗亨信
朝代：明

石榴雨绽珍珠颗，山鸟风梳翡翠翎。遥忆故人千里外，画图聊寄别离情。
题画梅
作者：罗亨信
朝代：明

宇宙凝寒百卉凋，罗浮仙子挺孤标。蜂腰鹤膝精神古，玉质冰肌体态娆。为爱幽贞同雅操，谩传清影入生绡。华堂吟对成高兴，踏雪何须过野桥。
题画竹
作者：罗亨信
朝代：明

渭川竹比青琅玕，蓟城欲种恨独难。数竿潇洒忽在眼，变化叵测生毫端。是谁好事留真迹，无乃疏狂凤池客。沃叶犹含雨露香，癯梢不改烟云色。玉堂画静陶幽情，苍辉绿荫交前楹。砚池水碧动龙影，窗户风微铿玉声。七贤林远知何处，六逸溪深可同趣。宿凤终期紫实垂，钓鳌未截长竿去。我有閒居十亩宽，此君安得同盘桓。凭栏歌罢久叹息，秋气满堂生暮寒。
题画莺
作者：罗亨信
朝代：明

簪笔当年侍玉京，掖园屡听晓莺声。归来乡国看图画，无限心情在凤城。
题画虎头
作者：罗亨信
朝代：明

健笔伊谁写虎头，风生林壑气如秋。将军伟貌人争讶，伫睹荣封万里侯。
题画赠晏千户
作者：罗亨信
朝代：明

苍茫山色映书楼，论史谈经日未休。见说禹门春浪暖，好期变化勿淹留。
题竹寄邬玄中
作者：罗亨信
朝代：明

种得潇湘玉数竿，朝回几度倚阑看。仙翁别后平安否，写赠应期共岁寒。
题绥阳八景
作者：罗亨信
朝代：明

金紫嵯峨势插霄，鹧鸪苍翠更岧峣。凤林寿岭春光媚，古洞龙门景物饶。竹下清泉常汩汩，杏梢晴霭自飘飘。仙翁归隐多幽兴，足迹何曾到市朝。
题萧世英千户行卷
作者：罗亨信
朝代：明

将军先业在筠阳，乔木森森映画堂。三世功勋昭汗简，一门忠孝播馀芳。暌违谩叹关山隔，游宦空惊岁月长。致政安居归故里，香山九老共徜徉。
题隐居图
作者：罗亨信
朝代：明

仙居迢递傍遥岑，流水桃花径路深。千顷白云迷远岫，数椽茅屋映疏林。栖迟自得闲中趣，韬晦都忘物外心。久客归期殊未卜，展图惆怅不胜吟。
题隐居图
作者：罗亨信
朝代：明

层峦积翠含苍烟，丛丛松桧高接天。巍楼杰阁相绵延，就中缥缈居群仙。幽人结屋溪涧壖，红尘迥隔无嚣喧。栖真养性乐自然，种来瓜枣大如拳。桃杏开花红满川，武陵胜境诚堪肩。渔郎举网屡得鲜，沽酒共饮醉即眠。四翁对奕松岩前，胜负不校心忘言。长桥跃马来翩翩，九重丹诏下徵贤。便欲快著祖生鞭，亨衢万里鞚鸣駩。入觐天颜承宠宣，大才岂终老林泉。
题雨竹
作者：罗亨信
朝代：明

傲历冰霜久，沾濡雨露深。青青长自苦，不改岁寒心。
题雪梅
作者：罗亨信
朝代：明

铁石心肠壮，冰霜节操坚。纤尘应不染，洁白自娟娟。
题雪溪图
作者：罗亨信
朝代：明

瑞花乱落似飞琼，极目乾坤一色明。瘦竹低垂银袅娜，远山高耸玉峥嵘。芸窗皎洁书声雅，蕙帐虚澄鹤梦清。恍惚剡溪溪上景，王猷孤棹岸边横。
题高彦敬画
作者：罗亨信
朝代：明

尚书旧写隐居图，半幅溪藤意有馀。千顷白云山掩映，满林苍蔼树模糊。鸟啼幽谷春声早，鹤唳空庭月色孤。倦客怀归殊未得，临风把玩谩踌躇。
鸲鹆
作者：罗亨信
朝代：明

丹荔生香弄色深，飞来抛掷铁衣禽。江南地暖栖虽稳，何似翱翔向上林。
鹧鸪
作者：罗亨信
朝代：明

斑斑文羽类山鸡，曾记诗人旧品题。春暖平原生育盛，碧坡芳草任依栖。
默庵
作者：罗亨信
朝代：明

圣门垂训戒多言，之子持循志益坚。启齿每防轻诞失，省躬恒虑悔尤愆。三缄自信无非议，一默真同不语禅。千载南容能比迹，芳名应见后人传。
感兴
作者：罗以明
朝代：明

勋业飘零梅子真，江山谁与访遗尘。艰难独不悲前事，慷慨徒劳忆故人。太乙图书元在汉，东周禾黍半归秦。晴天玉笥秋风上，欲荐蘋花泪满巾。
饮酒
作者：罗仲点
朝代：明
体裁：五言绝句

相将看菊斑，聊此滋兰畹。颓然斗室间，会心不在远。
一峰来秀
作者：罗伦
朝代：明

倚天高树遏云流，只见长春不见秋。晓月瞳瞳光四海，无边佳气拥罗浮。
一横亭
作者：罗伦
朝代：明

一篷烟雨待君来，凭席风涛日几回。尼父已虚浮海梦，傅岩初用济川材。一亭真意留芳草，两岸春光付野梅。老子羊裘方卧稳，棹歌休傍钓鱼台。孤舟端为济川开，载满东风傍钓台。鱼饭情怀浑落魄，云天光影共裴佪。浪抛柳絮春无定，醉卧芦花梦未回。玉漏不知催几许，早行人已待君来。
一横亭
作者：罗伦
朝代：明

有客在南溟，文章气已冥。何人看北斗，稚子指东星。下钓纶方定，烧茶梦未醒。湘云今我是，曾上妙高亭。
一横亭·其一
作者：罗伦
朝代：明

一篷烟雨待君来，凭席风涛日几回。尼父已虚浮海梦，傅岩初用济川材。一亭真意留芳草，两岸春光付野梅。老子羊裘方卧稳，棹歌休傍钓鱼台。
一横亭·其二
作者：罗伦
朝代：明

孤舟端为济川开，载满东风傍钓台。鱼饭情怀浑落魄，云天光影共裴佪。浪抛柳絮春无定，醉卧芦花梦未回。玉漏不知催几许，早行人已待君来。
七月初九日梦
作者：罗伦
朝代：明

秋风无恙布袍轻，十里西湖格样清。一片铁心听不尽，天津长短杜鹃声。
万花春谷二首
作者：罗伦
朝代：明

紫干亭亭丽玉华，紫阳光景上袈裟。凭谁出此擎天手，剪破东风散綵霞。万花庭院各春风，春在金牛绣谷中。一味东皇心事好，韶光流遍紫霞宫。
万花春谷二首·其一
作者：罗伦
朝代：明

紫干亭亭丽玉华，紫阳光景上袈裟。凭谁出此擎天手，剪破东风散綵霞。
万花春谷二首·其二
作者：罗伦
朝代：明

万花庭院各春风，春在金牛绣谷中。一味东皇心事好，韶光流遍紫霞宫。
三峡回清
作者：罗伦
朝代：明

三峡盘回百里通，洞天深锁水云中。无边光霁谁为主，一派银河万折东。
三月初七日梦
作者：罗伦
朝代：明

高卑一曲动玄青，春日春风拜考亭。不是昊天无处著，洁魂应送水成清。
与黄时宪
作者：罗伦
朝代：明

忽惊清露湿芙蓉，灺尽灯花月正中。欲把行藏话端的，请君还拜石斋翁。
丙午十月初三日梦
作者：罗伦
朝代：明

铁骑锁东风，残花野兴浓。玉梅犹在此，消息自天通。
丙戌同年吕廷扬出令新城予寻医旴江视之同游天峰老僧乞题因书於壁
作者：罗伦
朝代：明
体裁：七言绝句

淡淡闲云野日黄，城南春服紫霞香。弦歌声里天峰寺，绿树重阴午梦长。
两晖楼次容彦昭楼旧名迎晖梦改两晖
作者：罗伦
朝代：明

画栋飞云表，鸿名落梦间。大明开昼夜，光霁动天山。高枕元龙卧，横江一鹤还。老夫幽兴熟，为尔一开颜。
中秋日代修笃四叔作送马生归南海
作者：罗伦
朝代：明

青天拾得中秋月，照破阎浮万劫尘。昨夜长风吹不断，清光随著海南人。
丹凤朝阳
作者：罗伦
朝代：明

绛阙云霄散紫霞，丹山碧海晓光华。唤回一枕周公梦，自倚东风送落花。
丹霞室
作者：罗伦
朝代：明

瑞入春风醉紫霞，东华光景剩西华。金墩不似仙墩好，玉镜阎浮次第花。
九曲飞云
作者：罗伦
朝代：明

罗浮在天上，指点是玄微。九曲云中去，三天日下飞。紫薇回閤道，清露湿仙衣。世路羊肠险，人间闷不知。
九月
作者：罗伦
朝代：明

海天吹雨未曾收，曾上云楼努力休。收敛此心归寂寞，一方明月烂沙头。
九月梦
作者：罗伦
朝代：明

南师翻孔孟，西客镂唐虞。秋月梧桐梦，春风故旧书。阳回天有信，云动海成虚。试问圭峰老，乾坤几乘除。
书崇仁万玉山僧房廖钦止处登瀛洲达此寺三十里
作者：罗伦
朝代：明

王道荒东汉，山名自太康。玑衡斟北斗，雷雨动西方。客梦云随鹤，禅心月在床。登瀛三十里，前路满风光。
二十一日梦
作者：罗伦
朝代：明

野仙才割白云房，夜静梅花试玉香。一段春风无限力，几翻推倒紫霞觞。
二十三日梦
作者：罗伦
朝代：明

归城儿女候秋光，采采黄花泛酒觞。霜后有霜花更好，东篱留得万年香。
二十九日梦立诚
作者：罗伦
朝代：明

北斗佳人在，东风信此君。看他天意思，深得月精神。
二十二日玉笥梦
作者：罗伦
朝代：明

关山一只雁，霄汉两三峰。借问门前水，依然万折东。
二十五日梦
作者：罗伦
朝代：明

月色花香掌上看，分明春事满阑干。凭谁说与林和靖，雪树枝头雪未乾。
二十六日梦寄饶雯峰太守
作者：罗伦
朝代：明

好云乘雨到雯峰，一片閒云度大空。故国有怀天角白，小窗分睡日头红。秋抛两鬓蓬髫外，春在三生落魄中。此老胸怀无画手，杏花庭院柳花风。
二月初二日梦
作者：罗伦
朝代：明

次第开花次第花，隔墙何必问谁家。也应无奈春光好，长对东风醉紫霞。四海明年宇宙香，万花庭院各春光。纲常担上挑三统，万古纲常上脊梁。
二月初二日梦·其一
作者：罗伦
朝代：明

次第开花次第花，隔墙何必问谁家。也应无奈春光好，长对东风醉紫霞。
二月初二日梦·其二
作者：罗伦
朝代：明

四海明年宇宙香，万花庭院各春光。纲常担上挑三统，万古纲常上脊梁。
云山第一窝
作者：罗伦
朝代：明

风光天下已无双，万里云山尽树降。一笑出门天广大，不知尘外有沧桑。
云庵静坐吟
作者：罗伦
朝代：明

独向空山静坐时，白云提构若为谁。夜深只遣山童数，月到梧桐第几枝。
五月初二日梦
作者：罗伦
朝代：明

阴阳管束玑衡外，宇宙呼嘘橐籥中。岁事化权今在手，人间何树不东风。
佛岭三首
作者：罗伦
朝代：明

宋运方当绝，人心未死何。降王纳款日，义士挥天戈。巩信支东固，文山节五坡。君看草木气，犹自壮山河。秦贾先亡国，文山可奈何。自怜天下诏，谁奋鲁阳戈。生死勤三后，忠诚动五坡。高风不可见，名落旧山河。追尘特地起，孤愤奈天何。翠玉楼前泪，黄云塞下戈。二龙争北野，孤鹤梦东坡。却忆樊笼外，乘槎欲泛河。
佛岭三首·其一
作者：罗伦
朝代：明

宋运方当绝，人心未死何。降王纳款日，义士挥天戈。巩信支东固，文山节五坡。君看草木气，犹自壮山河。
佛岭三首·其三
作者：罗伦
朝代：明

追尘特地起，孤愤奈天何。翠玉楼前泪，黄云塞下戈。二龙争北野，孤鹤梦东坡。却忆樊笼外，乘槎欲泛河。
佛岭三首·其二
作者：罗伦
朝代：明

秦贾先亡国，文山可奈何。自怜天下诏，谁奋鲁阳戈。生死勤三后，忠诚动五坡。高风不可见，名落旧山河。
佥宪徐迂斋陈冷庵会于泰和观临别言怀
作者：罗伦
朝代：明

泰和观里秋光满，共对寒香进此杯。病骨可曾缘客醉，好怀今日为君开。碧山白发定谁老，黄鹤青霄何处来。十二天章还老手，明朝归取五云裁。
偶书
作者：罗伦
朝代：明

闻道苍生泪满衣，病多偶与素心违。羊裘不著寒江雪，只裹春风卧钓矶。
光霁岩次容彦昭
作者：罗伦
朝代：明

太极开天府，清虚此一堂。几回桑海变，不及广寒香。万象悬金谷，群仙醉玉床。蓬壶深咫尺，生被碧山囊。
入道门
作者：罗伦
朝代：明

尔等由吾道，须先自洗心。雪消春动草，月上夜鸣琴。杏脚书坛古，云根石室深。几人能到此，白发忽千寻。
公甫感秋有吟因寄章德懋庄孔昜及伦三人用次其韵
作者：罗伦
朝代：明

大地秋风动，万窍无定音。山河孤鹤梦，风雨一龙吟。青眼有此客，白云何处心。思君令人老，华发一千寻。
六合玄云
作者：罗伦
朝代：明

东华光景俨南华，六合风花属我家。试上云楼足清赏，与君长醉赤城霞。
兰
作者：罗伦
朝代：明

春意自天来，灵均气未回。山童呼不醒，飞上楚王台。紫心苍玉佩，初散玉皇家。昨夜瑶台月，怜君未欲斜。
兰·其一
作者：罗伦
朝代：明

春意自天来，灵均气未回。山童呼不醒，飞上楚王台。
兰·其二
作者：罗伦
朝代：明

紫心苍玉佩，初散玉皇家。昨夜瑶台月，怜君未欲斜。
冬
作者：罗伦
朝代：明

滕六寒无恙，山河信手封。老翁无住著，随意系江风。
凤栖丹穴
作者：罗伦
朝代：明

栖栖坐断梧桐枝，云衢文翰光陆离。朝阳声动群鸿悲，高岗影落寒山辉。八月霜飞秋气凄，秋岩雨滴空垂垂。凤兮凤兮今来仪，沧江白发歌明时。
刘氏孟祯迎晖楼
作者：罗伦
朝代：明

天道此中和，江楼曙气多。浮云消海岱，病眼对山河。年老流光易，春酣放口歌。茅檐寒饿久，爱尔数相过。
初三日梦
作者：罗伦
朝代：明

黄花随处隐天流，万壑清风一夜秋。可是谪仙缘未满，不妨还作此山囚。
初二日至泷滨夕车溪张氏
作者：罗伦
朝代：明

劝君莫向青山家，劝君莫向东风夸。面前自有好田地，菊花开后开梅花。
初八日附黄圭梦
作者：罗伦
朝代：明

两仪会得真铅汞，勘破阴阳妙物机。明月满天秋似水，东风一树柳如丝。万家赤子庭中泣，半夜青云枕畔飞。雷电若惊龙便起，大施霖雨洗疮痍。
初四日梦
作者：罗伦
朝代：明

东井回天地，西奎应古今。已无生与死，况复说浮沉。
初四日梦
作者：罗伦
朝代：明

海棠流月过苏墙，照见茅堂是玉堂。堂上真元无别主，刘郎依旧与刘郎。
别廷扬（知县）
作者：罗伦
朝代：明

酿得新城万顷春，碧桃扶醉不辞频。罗浮山下梅花屋，梦里逢君恐未真。
十一月一日将至泷滨夕毛氏西园
作者：罗伦
朝代：明

太极西皇是我家，碧云长树醉流霞。玉华仙子归来日，笑指东风第一花。
十一月初三夕于杏林
作者：罗伦
朝代：明

天机才动玉壶春，海内初看白日频。头上葛巾犹在此，与君同是葛天民。庭燎春和万国香，小桥虹路倚天长。明年去借仙翁手，指点云章对玉皇。
十一月初三夕于杏林·其一
作者：罗伦
朝代：明

天机才动玉壶春，海内初看白日频。头上葛巾犹在此，与君同是葛天民。
十一月初三夕于杏林·其二
作者：罗伦
朝代：明

庭燎春和万国香，小桥虹路倚天长。明年去借仙翁手，指点云章对玉皇。
十九日梦
作者：罗伦
朝代：明

秋风为谁急，秋草为谁深。吾道通天地，人心自古今。误疑梅是雪，不道菊成金。昨日东篱下，山樽满满斟。
十二日梦文冈阡吟
作者：罗伦
朝代：明

虚无曾指点，三老已蓬莱。春意回函丈，天光落上台。大明万怪伏，文秀一峰来。无限风光好，南山进寿杯。
十二月一日梦送望振北上
作者：罗伦
朝代：明

铁鹤亭前醉碧阴，金牛洞里睡云深。明年袖裹东风去，唤得天边杏满林。
十八日梦
作者：罗伦
朝代：明

海上归来十五秋，西风无计白人头。丸中化主先生在，物外年华甲子流。丹灶一方仙客护，玉阶方寸昊天留。南山佳气无边在，天寿苍生乐未休。
十六日梦
作者：罗伦
朝代：明

彷佛云霄玉万竿，依稀王母驾青鸾。来时不识归时路，共向瑶台月下看。
十六日梦送安成医士刘敷烈
作者：罗伦
朝代：明

野客归来野兴狂，水云楼閤水云香。镜湖十里春如画，一样荷花一样香。
十月初三日梦
作者：罗伦
朝代：明

酒畔逢春手莫停，耳边莺语大分明。闲花野草春全赖，遇著东风一样生。
半亩方塘
作者：罗伦
朝代：明

开破云山第一窝，秋光无底镜天罗。云根一脉阳和动，添得灵源水气和。
南村别墅为饶松坡题
作者：罗伦
朝代：明

吾爱南村好，频过处士家。白云留客住，浊酒隔墙赊。阴壑藏春雪，清溪洗暮霞。自今来往惯，薇蕨早生芽。
卧龙岩次容彦昭
作者：罗伦
朝代：明

夙昔慕至宝，寻此蜿蜒蟠。逶迤到龙门，落手骊珠寒。掌中见明月，眼底无琅玕。飞潜各有会，与尔隆中看。
又和同春书台
作者：罗伦
朝代：明

翠锦云山信手栽，光风消息自天来。人间好事传千古，海内长春此一杯。河汉昭回倾北极，寒泉膏润丽东莱。丹霞百尺虹光动，昨夜奎星落上台。
古潭为刘礼作赋
作者：罗伦
朝代：明
体裁：五言排律

秋江有古潭，开自无极先。飞流挂北斗，灵源通上天。阳潜含浑浑，阴闭入玄玄。深浅沧桑外，浮沈宇宙边。洞明空地底，虚大贮天圆。日月含黄道，星辰泳紫躔。脉通青嶂骨，文烂玉霄笺。河汉清无敌，沧溟势欲连。镜平飞组练，珠抱睡蜿蜒。马饮河图出，龟呈洛数全。嫁蟾桥度鹊，入鸟镜窥鸾。河伯羞夸大，秦鞭浪欲填。寿筹逢海屋，仙乐洞庭弦。雪艇寒无恙，星槎夜欲编。一虚空碍滞，万象讶森骈。孕秀生豪杰，高门得世贤。忽逢江上老，疑是水中仙。湛一心源寂，澜翻舌本悬。诗怀倾浩荡，道体见渊泉。浊激尘滓散，冥窥混沌穿。暮春陪点浴，清夜共熹沿。淡薄交情古，光明夜气鲜。灵均曾种芷，茂叔为栽莲。白发欺明月，愁心散紫烟。羊裘霞外钓，渔笛月中舷。严濑名高斗，愚溪唾积渊。随波岂吾事，浮海竟谁缘。机外鸥三点，间中鹭一拳。榻篷来鹤梦，歌棹动龙眠。世态随阳雁，尘根脱壳蝉。濯缨呼孺子，鼓枻斗婵娟。海若低偷眼，冯夷醉拍肩。谈玄惊鬼胆，话妙破天权。夙好罗浮客，呼来不上船。菜园宽似海，醉笔大于掾。运泰肥三极，歌传满大千。傍花眉展秀，见酒口流涎。乐水心元癖，寻山意亦便。正冠来入社，润笔不须钱。治世三生佛，闲官一味禅。著书深闭户，共尔磨兜坚。
古潭为刘礼作赋
作者：罗伦
朝代：明

秋江有古潭，开自无极先。飞流挂北斗，灵源通上天。阳潜含浑浑，阴闭入玄玄。深浅沧桑外，浮沈宇宙边。洞明空地底，虚大贮天圆。日月含黄道，星辰泳紫躔。脉通青嶂骨，文烂玉霄笺。河汉清无敌，沧溟势欲连。镜平飞组练，珠抱睡蜿蜒。马饮河图出，龟呈洛数全。嫁蟾桥度鹊，入鸟镜窥鸾。河伯羞夸大，秦鞭浪欲填。寿筹逢海屋，仙乐洞庭弦。雪艇寒无恙，星槎夜欲编。一虚空碍滞，万象讶森骈。孕秀生豪杰，高门得世贤。忽逢江上老，疑是水中仙。湛一心源寂，澜翻舌本悬。诗怀倾浩荡，道体见渊泉。浊激尘滓散，冥窥混沌穿。暮春陪点浴，清夜共熹沿。淡薄交情古，光明夜气鲜。灵均曾种芷，茂叔为栽莲。白发欺明月，愁心散紫烟。羊裘霞外钓，渔笛月中舷。严濑名高斗，愚溪唾积渊。随波岂吾事，浮海竟谁缘。机外鸥三点，间中鹭一拳。榻篷来鹤梦，歌棹动龙眠。世态随阳雁，尘根脱壳蝉。濯缨呼孺子，鼓枻斗婵娟。海若低偷眼，冯夷醉拍肩。谈玄惊鬼胆，话妙破天权。夙好罗浮客，呼来不上船。菜园宽似海，醉笔大於掾。运泰肥三极，歌传满大千。傍花眉展秀，见酒口流涎。乐水心元癖，寻山意亦便。正冠来入社，润笔不须钱。治世三生佛，闲官一味禅。著书深闭户，共尔磨兜坚。
和夏宪副止庵赋陈粹之冷庵赤壁图歌
作者：罗伦
朝代：明

赤壁一万丈，不为浮云裘。峥嵘苏长公，豪气盖九州。东华尘土涴汗脚，摩弄云海浮虚舟。山高月小自今古，小人虫蛆，君子龙虎。东风赤壁一炬红，千载曹刘两丘土。我耳不欲闻，何客吹洞箫。山林杳冥，鸟兽悲号，风尘澒洞。欲拔腰间倚天剑，陆剸蛇豕，水斩鲛鲸。手挟南溟鹏，足蹑飞云履。仰天发长笑，自把太虚拟。转眼五百年，冷庵好画止庵赋。江西二妙世间无，倒腔翻作苏仙图。横江孤鹤梦若醒，人间轩冕真泥涂。
和夏正夫题陈粹之家藏南阳卧龙图
作者：罗伦
朝代：明

三分天下羽书驰，龙卧南阳未起时。海内风尘皆羿莽，眼中鱼水是汤伊。未除汉贼身先死，便绝江流恨不移。晓雾一绡巾帼在，青山千古笑曹丕。
和夏正夫题陈粹之家藏蓝关拥马图
作者：罗伦
朝代：明

金刚未破羚羊角，西极流风大夏薰。自分疏狂投瘴海，敢将衰朽负明君。蓝关马瘦堪寒雪，岳顶天低识暮云。却笑元和无眼孔，鳄鱼犹解畏斯文。
和彭敷五
作者：罗伦
朝代：明

闻道东泷居士来，湖山寂历湖光漼。破除尘海梦一觉，消得罗浮春几杯。今雨城南惊老树，东风竹外见全梅。青山莫笑空回首，紫锦囊中万玉堆。五柳先生归去来，芰荷衣上露漼漼。不由天地不由我，无尽烟花无尽杯。别样家风幽涧竹，一般春意隔墙梅。老来只怕风涛险，懒下瞿塘滟滪堆。
和彭敷五·其一
作者：罗伦
朝代：明

闻道东泷居士来，湖山寂历湖光漼。破除尘海梦一觉，消得罗浮春几杯。今雨城南惊老树，东风竹外见全梅。青山莫笑空回首，紫锦囊中万玉堆。
和彭敷五·其二
作者：罗伦
朝代：明

五柳先生归去来，芰荷衣上露漼漼。不由天地不由我，无尽烟花无尽杯。别样家风幽涧竹，一般春意隔墙梅。老来只怕风涛险，懒下瞿塘滟滪堆。
和林缉熙书梁德庄云庵壁
作者：罗伦
朝代：明

面面春光送草庐，自堪踪迹混樵渔。即看风絮终无定，却爱閒云得自如。禹甸有缘凭造物，楚天无梦在仙裾。人间晴雨浑闲事，嬴得花前到小车。
和林缉熙正密堂
作者：罗伦
朝代：明

寂历惊猿定，幽轩月到时。江山空翠在，肝肺老天窥。甲子消明镜，泥涂浑素丝。可堪藤簟冷，香露满蔷薇。
和林缉熙游玉笥山并序
作者：罗伦
朝代：明

野仙临玉笥，引袖拂天星。侍立双童小，看山只眼明。洞云含雨润，鹤梦带烟醒。自叹罗浮客，春杯溢四溟。
和林缉熙访六一公于西阳宫宫有泷冈阡表
作者：罗伦
朝代：明

秋日微凉草树悲，此情堪与故山离。苏黄人物从头数，周邵风流雅未知。野老自能偿伏腊，东风无计奈糠秕。凭君莫唱沧洲曲，一泪斜阳洒卧狮。西倾一极论今雨，颍上方归思欲离。古树碧圆山欲断，小窗虚白月先知。沧江已老三秋鬓，太古风清万国秕。暮雨无言翁仲泣，淡烟芳草对残狮。
和林缉熙访六一公于西阳宫宫有泷冈阡表·其一
作者：罗伦
朝代：明

秋日微凉草树悲，此情堪与故山离。苏黄人物从头数，周邵风流雅未知。野老自能偿伏腊，东风无计奈糠秕。凭君莫唱沧洲曲，一泪斜阳洒卧狮。
和林缉熙访六一公于西阳宫宫有泷冈阡表·其二
作者：罗伦
朝代：明

西倾一极论今雨，颍上方归思欲离。古树碧圆山欲断，小窗虚白月先知。沧江已老三秋鬓，太古风清万国秕。暮雨无言翁仲泣，淡烟芳草对残狮。
和林缉熙过刘宅韵
作者：罗伦
朝代：明

举举扶胥子，云楼日几层。野人回碧眼，赤子问青灯。山尽天无碍，春归梦有凭。冥鸿看杳杳，遮莫顾虞罾。
和林缉熙题宣和殿临韩幹马
作者：罗伦
朝代：明

梦入黄鹂紫殿阴，天津空费杜鹃心。宣和玉辇君休问，老在西风五国林。
和林缉熙题泷崖之作
作者：罗伦
朝代：明

流水何心苦未休，白云依旧思悠悠。山人莫被闲花恼，只恐天翁亦白头。
和答涪守张兼素
作者：罗伦
朝代：明

昨夜清风度碧山，蓑衣初振水云间。流年信我添华发，世路逢君祗厚颜。深树黄鹂閒自语，落花飞燕傍谁还。柴门已与山童约，明月今宵不用关。春光容易落花轻，世路山河算几程。芳草可怜诸老去，好风偏为故人清。也知蝴蝶浑閒梦，却笑狝猴亦世情。老子婆娑眠不著，五更寒极弊裘横。
和答涪守张兼素·其一
作者：罗伦
朝代：明

昨夜清风度碧山，蓑衣初振水云间。流年信我添华发，世路逢君祗厚颜。深树黄鹂閒自语，落花飞燕傍谁还。柴门已与山童约，明月今宵不用关。
和答涪守张兼素·其二
作者：罗伦
朝代：明

春光容易落花轻，世路山河算几程。芳草可怜诸老去，好风偏为故人清。也知蝴蝶浑閒梦，却笑狝猴亦世情。老子婆娑眠不著，五更寒极弊裘横。
和答涪守张兼素（二首）
作者：罗伦
朝代：明

昨夜清风度碧山，蓑衣初振水云间。
流年信我添华发，世路逢君只厚颜。
深树黄鹂闲自语，落花飞燕傍谁还。
柴门已与山童约，明月今宵不用关。¤
和缉熙同春书台
作者：罗伦
朝代：明

万玉峰头自在春，暖云晴雨为谁贫。谁知别样风花手，只属粗衣淡荡人。芳草漫同康乐梦，野花羞傍紫阳巾。即呼猿鹤留君住，莫问东家更买邻。
和缉熙留别
作者：罗伦
朝代：明

甲子流年又几春，东风初散马蹄频。自怜白发添明镜，怅望青天入暮云。寒日卧龙迟远梦，冷花幽鹤伴芳辰。相逢且尽樽前酒，无那沧波欲送人。
和缉熙示弟之作示诸生
作者：罗伦
朝代：明

寒饿添疏懒，轻肥误俊英。人心争水火，造物剧孩婴。自在閒中睡，仓皇纸上名。分明眼前事，聊复醉还醒。
和缉熙芗城谩兴
作者：罗伦
朝代：明

低头看明月，仰面贪归鸟。庭前白露下，已湿青鞋了。
和缉熙谒文信公富田祠
作者：罗伦
朝代：明

杖屦春光满一峰，文山猿鹤若为容。乾坤卧榻还他主，伏腊讴歌信野翁。夷夏有情回白日，兴亡无计奈西风。檐花落尽灯前雨，懒听南禅半夜钟。
和缉熙过毛英懋西园隐居
作者：罗伦
朝代：明

肝肺赢馀五亩春，草堂云暖小山贫。尘中物色元无我，林下心情见此人。鹤伴野翁梳白发，蝶随春色上乌巾。褰衣细问西园老，怕有人家可并邻。
和缉熙过毛英懋西园隐居
作者：罗伦
朝代：明

肝腑嬴余五亩春，草堂云暖小山贫。
尘中物色原无我，林下心情见此人。
鹤伴野翁梳白发，蝶随春色上乌巾。
褰衣细问西园老，怕有人家可并邻。
和陈白沙二首
作者：罗伦
朝代：明

水云媚一窝，去天九万五。饥肠冰玉清，饱嚼云月苦。掉头懒应客，多谢巢与许。客去掩柴扉，随引鸡豚数。仰面看行云，蔼蔼翳层宇。庭柯鸟声和，唤醒梦中语。君年四十八，我年四十五。百年几会面，念此长恨苦。金台首相见，各委霞外许。拥怀素心人，动辄屈指数。贲然三子来，欢声撼茅宇。泷滨是曹溪，他雨对床语。
和陈白沙二首·其一
作者：罗伦
朝代：明

水云媚一窝，去天九万五。饥肠冰玉清，饱嚼云月苦。掉头懒应客，多谢巢与许。客去掩柴扉，随引鸡豚数。仰面看行云，蔼蔼翳层宇。庭柯鸟声和，唤醒梦中语。
和陈白沙二首·其二
作者：罗伦
朝代：明

君年四十八，我年四十五。百年几会面，念此长恨苦。金台首相见，各委霞外许。拥怀素心人，动辄屈指数。贲然三子来，欢声撼茅宇。泷滨是曹溪，他雨对床语。
唐曲江公张九龄志徐孺子碣陈献章公甫题宪副夏寅正夫邀伦同和宪使陈炜文曜刻石东湖亭上聘君子季登及陈蕃礼宜侑享故及
作者：罗伦
朝代：明

古往来今成代谢，青山流水费兴亡。流连木榻堪何事，惨淡炎精遂不光。文献铭章秋月白，杜陵烟艇落花香。林居细问玄冥子，人道天心合有常。垂白西山欲满颠，汉家不遇中兴年。巢由事业非吾愿，陈窦功名到耳边。蓑笠独堪惟饱饭，衣冠他自上仙船。平生只爱申屠子，老去相看落照前。党锢诸君宿草寒，西山南浦谢盘桓。莫烦使者室悬榻，懒逐群儿学挂冠。未有烟花峤我老，只馀风月倩人看。生刍一酹东湖水，几许清光入肺肝。闻道东都万古悲，可堪人事与天时。群雄睥睨嗟何及，一代人才信有禆。党籍尽教诸子与，天机惟许此翁知。解嘲莫笑扬雄论，谁画陈蕃入此祠。
唐曲江公张九龄志徐孺子碣陈献章公甫题宪副夏寅正夫邀伦同和宪使陈炜文曜刻石东湖亭上聘君子季登及陈蕃礼宜侑享故及·其一
作者：罗伦
朝代：明

古往来今成代谢，青山流水费兴亡。流连木榻堪何事，惨淡炎精遂不光。文献铭章秋月白，杜陵烟艇落花香。林居细问玄冥子，人道天心合有常。
唐曲江公张九龄志徐孺子碣陈献章公甫题宪副夏寅正夫邀伦同和宪使陈炜文曜刻石东湖亭上聘君子季登及陈蕃礼宜侑享故及·其三
作者：罗伦
朝代：明

党锢诸君宿草寒，西山南浦谢盘桓。莫烦使者室悬榻，懒逐群儿学挂冠。未有烟花峤我老，只馀风月倩人看。生刍一酹东湖水，几许清光入肺肝。
唐曲江公张九龄志徐孺子碣陈献章公甫题宪副夏寅正夫邀伦同和宪使陈炜文曜刻石东湖亭上聘君子季登及陈蕃礼宜侑享故及·其二
作者：罗伦
朝代：明

垂白西山欲满颠，汉家不遇中兴年。巢由事业非吾愿，陈窦功名到耳边。蓑笠独堪惟饱饭，衣冠他自上仙船。平生只爱申屠子，老去相看落照前。
唐曲江公张九龄志徐孺子碣陈献章公甫题宪副夏寅正夫邀伦同和宪使陈炜文曜刻石东湖亭上聘君子季登及陈蕃礼宜侑享故及·其四
作者：罗伦
朝代：明

闻道东都万古悲，可堪人事与天时。群雄睥睨嗟何及，一代人才信有禆。党籍尽教诸子与，天机惟许此翁知。解嘲莫笑扬雄论，谁画陈蕃入此祠。
四皓图为饶雯峰题
作者：罗伦
朝代：明

天地有此山，直到此翁好。皓发惊龙颜，险语正穹昊。后车来飞熊，何如渭滨老。俛仰几嬴刘，朝夕屡荣槁。白云照空山，霞外迹如扫。至今山上芝，翳翳荒秋草。
复且斋
作者：罗伦
朝代：明

朔风鹤氅来湖滨，雪中草树生阳春。浩歌一曲泣神鬼，浮沤万古同天人。云霞拂袖海岳动，花月在户乾坤贫。鹿门回首忽千里，苍茫独立伤吾神。
复廖行俭并引
作者：罗伦
朝代：明

登瀛道人罗浮过，排风驭气来无何。千里万里海天远，五峰十峰春色多。本相了无尘劫碍，浮生虚被身名魔。大明千古曙长夜，中天共指回扬戈。
复新昌王直庵乐志
作者：罗伦
朝代：明

风骚回首尽台舆，野老烟花兴未除。万壑秋声和凤律，一蓑春色上牛车。贞元自古天难老，麟凤中原网易疏。茅屋萧然湖上榻，青山流水梦何如。
复江浦张都宪二首
作者：罗伦
朝代：明

圣主忧勤稼穑难，大臣忠奋亮天官。日边红杏春前种，海上黄茅梦里观。玉殿薰风清社稷，冰壶秋月照心肝。东篱无限秋光好，留与渊明晚节看。万鼎横天玉铉扛，尧波导海息舂撞。秋飞野草青千里，春递莺花满万邦。云外凤毛真有侣，海边鸥鸟信无双。功成南纪标铜柱，自见闻风万壁䧏。
复江浦张都宪二首·其一
作者：罗伦
朝代：明

圣主忧勤稼穑难，大臣忠奋亮天官。日边红杏春前种，海上黄茅梦里观。玉殿薰风清社稷，冰壶秋月照心肝。东篱无限秋光好，留与渊明晚节看。
复江浦张都宪二首·其二
作者：罗伦
朝代：明

万鼎横天玉铉扛，尧波导海息舂撞。秋飞野草青千里，春递莺花满万邦。云外凤毛真有侣，海边鸥鸟信无双。功成南纪标铜柱，自见闻风万壁䧏。
复江浦张都宪二首·其二
作者：罗伦
朝代：明
体裁：七言律诗

万鼎横天玉铉扛，尧波导海息舂撞。秋飞野草青千里，春递莺花满万邦。云外凤毛真有侣，海边鸥鸟信无双。功成南纪标铜柱，自见闻风万壁降。
复陈公懋
作者：罗伦
朝代：明

年年九日登高处，野老悲歌可奈何。篱落秋香簪后少，关河春草望中多。浮云万里天悭雨，明月千川水漫波。闲得百年怀抱在，白头林下看蹉跎。
夏
作者：罗伦
朝代：明

高閤不受暑，翛然午梦凉。棹歌何处起，清吹落沧浪。
大旒垂玉
作者：罗伦
朝代：明

一派银河夜不收，碧山无碍此天流。紫云芳草春无际，却界长天一色秋。
大王峰
作者：罗伦
朝代：明
体裁：七言绝句

大王峰上玉皇家，綵屋红云衬紫霞。老尽曾孙今又古，东风空醉碧桃花。
天上人间
作者：罗伦
朝代：明

吾庐依北斗，人道是东山。云卧星槎稳，天中帝柱閒。路由黄道表，人在紫薇间。谁捧三竿日，凌烟梦未还。
太极丸春
作者：罗伦
朝代：明

万山苍玉一丸春，太极先生是此君。无限风光看不尽，山河全露素王身。
太极池
作者：罗伦
朝代：明

太极池边草一亭，水光山色上疏棂。西堂风月如相问，为道南州卧不醒。
奉寄大韶谢先生癸未南省火先生出予于厄
作者：罗伦
朝代：明

曾同丙子看乡榜，丙戌登科更在门。南省再生真父母，西湖归老任乾坤。十年不见先生面，多病难忘圣主恩。独立苍茫回白首，满蹊桃李竟何言。
存德堂为西溪何纯赋并引
作者：罗伦
朝代：明
体裁：四言诗

于维见山，赫赫武功。不显其忠，武岗攸同。（一章）允文太虚，沧洲维则。炳文之德，昭我南国。（二章）见山之族，太虚之孙。缵戎列祖，积德弥敦。式我后昆。（三章）诗不有言，德輶如毛。民鲜克举之，维何氏世举之。谁其风之，作颂媲之。维彝正甫与之。（四章）
定王乐用冷庵歌
作者：罗伦
朝代：明

君不见淮阳城，君不恋曲江景。君不味罗珍羞，君不皦衣裳锦。君居冰一壶，君出雪一艇。千山寂鹗声，万境绝尘影。道有冻饿人，冷庵无此冷。我寒待君衣，我饥待君省。民瘼不问问牛喘，莫学汉家丞相丙。冷庵冷，冷如铁。万国如在红炉中，江南六月寒风雪。耻庵好向冷庵游，冷庵好傍耻庵结。庵外诸君知不知，两庵里事乾坤歇。
定赖丕初宿金牛梦意
作者：罗伦
朝代：明

气运回千载，何人朕兆先。天花摇凤舞，云锦摆龙眠。垂统开来学，沿源得不传。东风又周道，四海正悬悬。
寄容彦昭闻兄弟欲异居
作者：罗伦
朝代：明

寻春何必问谁家，春事无端落暮霞。海上东风休自老，容家庭院有荆花。
寄庐陵梁德刚归自楚
作者：罗伦
朝代：明

天上人间第一家，善声今已著中华。元龙湖海归来日，洞里东风醉紫霞。
寄梁德刚
作者：罗伦
朝代：明

南海李德孚，已从白沙老。西江梁德刚，枉爱青山好。德刚发长笑，青山莫吾恼。猿鹤尔勿惊，吾亦归来早。
寄梁德刚归自南雍
作者：罗伦
朝代：明

笑杀南园老，秦淮醉几秋。归来无一语，酣剑看吾钩。
寄胡梅川
作者：罗伦
朝代：明

金精山下漏春光，雪里春回一线阳。谢得梅花清到骨，东风长寿万年香。
寄谢元吉
作者：罗伦
朝代：明

曾见西湖柱史歌，长歌三日遏云和。雷霆白昼果在地，牛女清秋无渡河。淮西草木色不改，衡阳花柳春何多。几时携取陈夫子，淡月疏烟醉碧萝。
寄邵武盛太守时望
作者：罗伦
朝代：明

乱山高下昼冥冥，樵水东头数点青。闻道山间明月上，几回风雨只从星。
寄闽中马孝子惟一
作者：罗伦
朝代：明

三年蔬水如君少，一片天然孝子心。昨夜三山明月满，不知甘露洒幽林。
寿刘菊庄
作者：罗伦
朝代：明

天台老仙伯，云是菊庄翁。朱颜映华发，碧眼开方瞳。淡荡弄云海，飘飘随西风。东篱下白菊，暗满黄花丛。夕归餐落英，为我好颜容。世事懒开口，薄俗争樊笼。黄金生羽翼，飞入蓬莱宫。苍生亦何罪，遭此搥炰凶。天命且不畏，况乃悲人穷。肝肺苦焦裂，耳目昭昏聋。悠然遂独往，长啸岩扉中。金丹炼玉质，曾与安期逢。金牛卜仁里，杖屦频春风。诸昆总爱客，情深非貌恭。盘飧称丰俭，芋栗呼儿童。淹留未忍去，引剑摩苍穹。清芬散兰雪，高綵凌烟虹。鲸鲵不敢动，蚊虿若为锋。把此共君往，前山云数重。得酒辄复醉，但恨糟床空。不学张子房，长饥从赤松。冥冥抚六合，造化无全功。男儿生世间，猥琐非英雄。
寿王劲翁
作者：罗伦
朝代：明

碧云门榻南山秋，红尘两脚东门羞。世上闲忙縳不得，先生已入无何游。
小蓬莱
作者：罗伦
朝代：明

引袖拂蓬莱，飞云九曲台。火当三殿去，山送七星来。洞府春如海，秋空夜不埃。白衣如邂逅，沈醉菊花杯。
山水小景
作者：罗伦
朝代：明

老屋青山下，孤舟浅水边。黄昏鱼饭饱，榻却矮篷眠。
府教岩次容彦昭
作者：罗伦
朝代：明

金身不可断，铁心应易酸。风吹浮云去，吾与南山安。额额苍天在，潇潇白日寒。横流当砥柱，回却黄河乾。
张东白往西山夏正夫访不遇录其作见寄予亦约东白重游口占元韵
作者：罗伦
朝代：明

金牛病客老摧隤，也学山翁芋栗煨。东白先生非我辈，西山佳候是良媒。使君月下敲门去，半夜山阴棹雪回。闻道安峰无限好，春风还许绨袍陪。
张元惠药酒
作者：罗伦
朝代：明

药和云液效方神，日日山妻泣四邻。食旨自知非宰我，独醒谁信是灵均。谁将鹚杓分馀滴，欲脱鹴裘换一巡。忽报白衣人送至，玉壶持送曲江春。
思亲堂为建昌王垣赋
作者：罗伦
朝代：明

青青涧畔松，不为霜雪衰。凿凿涧中石，不为流水移。胡为白发人，忽若朝露晞。长夜去冥冥，儿心宁不悲。泣血不到地，滴著身上衣。衣当有时弊，儿悲无已时。儿身匪金石，不死将何为。生当长相思，死当长相随。
思亲堂为建昌阎明赋
作者：罗伦
朝代：明

仰观天苍苍，俯视地茫茫。天地亦何极，人命如朝霜。灵椿忽已摧，萱草凌北堂。慈乌反哺心，悲思结中肠。夜夜吐哀音，涕泪沾我裳。圆景淡无色，浮云惨不扬。羹墙终乃身，参闵同翱翔。孤芳振千载，黄泉耿幽光。
慕椿堂
作者：罗伦
朝代：明

黄发婴儿百岁忧，八千辜负漆园秋。西风梦落无何有，香叶浮天玉露流。
慰敷五失子
作者：罗伦
朝代：明

闻君失子勿深悲，犹似从前无子时。造物戏人聊尔耳，男儿到此不须疑。东坡缘业无它累，尼父前知后汝期。独对紫薇过半夜，一灯风雨读昌黎。
戏赠明仲弟
作者：罗伦
朝代：明

看君即欲看明道，无那苍生福未缘。鹤顶渐红朝日表，蝇头初黑退花前。官闲尽尔还诗债，老去堪谁送酒钱。莫道府中无职事，闭门犹自抱风眠。
成化丙戌夏五月予得罪谪泉南提举道经金鳌门生彭宜鉴梦中有作意若为予者时九月二十一日也
作者：罗伦
朝代：明

墙角寒梅昨夜开，谁知春在雪中回。松筠到处为贞友，桃李漫山总俗材。清影不随流水去，暗香时逐好风来。冰肌玉骨无人识，先占千红万紫魁。
扇和岩次容彦昭
作者：罗伦
朝代：明

如何深厚底，藏得一壶春。朔雪不到地，春风长被人。天陶吾辈老，花好自家新。闻道山灵语，知予乐是真。阳和在深谷，无秋旦旦春。山魑憎过客，岩燕喜来人。风㰱琼芝脆，天清玉宇新。桃花逐流水，去住任天真。
扇和岩次容彦昭·其一
作者：罗伦
朝代：明

如何深厚底，藏得一壶春。朔雪不到地，春风长被人。天陶吾辈老，花好自家新。闻道山灵语，知予乐是真。
扇和岩次容彦昭·其二
作者：罗伦
朝代：明

阳和在深谷，无秋旦旦春。山魑憎过客，岩燕喜来人。风㰱琼芝脆，天清玉宇新。桃花逐流水，去住任天真。
扇和岩次容彦昭·其二
作者：罗伦
朝代：明
体裁：五言律诗

阳和在深谷，无秋旦旦春。山魑憎过客，岩燕喜来人。风歃琼芝脆，天清玉宇新。桃花逐流水，去住任天真。
挽同年刘显仁
作者：罗伦
朝代：明

丙戌同年三百五，泥涂甲子是君先。黄鹂莫说瀛洲梦，山下春花正可怜。
挽张方伯
作者：罗伦
朝代：明

严霜杀碧草，白露晞青苔。美人一去不复来，秋风白帝孤猿哀。为君一挂剑，枯树生春华。斗间紫气芒寒斜，隆君万寿天无涯。
挽揭竹庵
作者：罗伦
朝代：明

竹庵忘此老，伏腊走比邻。碧草他生梦，黄花化后身。石田孤鹤瘦，烟水五湖贫。却忆经行处，西风泪满巾。
挽郁乐山
作者：罗伦
朝代：明

一函夜闭空山前，浮云散尽山依然。山中猿鹤亦解语，明月长恋山人眠。
文乡书舍
作者：罗伦
朝代：明

吾道贞元日，文乡气又春。乾坤三万里，江汉一完人。山气通云谷，泉声是泗滨。大虚皆我屋，明月可芳邻。
无题二首
作者：罗伦
朝代：明

留得一瓢收野兴，忽然双鹤水之清。秋风不敢吹茅屋，只恐先生梦里惊。沈醉东风未得醒，落花飞絮日冥冥。门前有个长松树，莫遣黄鹂来上鸣。
无题二首·其一
作者：罗伦
朝代：明

留得一瓢收野兴，忽然双鹤水之清。秋风不敢吹茅屋，只恐先生梦里惊。
无题二首·其二
作者：罗伦
朝代：明

沈醉东风未得醒，落花飞絮日冥冥。门前有个长松树，莫遣黄鹂来上鸣。
易庵李令誉同学郡庠别二十载见予金牛惊喜交集敬酬元倡
作者：罗伦
朝代：明

昨夜茅堂里，匡床共语时。君心江月得，吾意岫云知。欢极杯无算，交深道愈夷。宦情浑欲割，畎亩真吾师。
春融门
作者：罗伦
朝代：明

无端杖屦倚玄通，瑞入丹霞霁景融。海月春光收不尽，碧筒和露咽东风。
月梅
作者：罗伦
朝代：明

广寒夜突兀，疏影自天横。嫦娥不敢睡，合眼梦魂惊。
来贤堂
作者：罗伦
朝代：明

晓天光霁动千山，回首英灵见二难。铁鹤夜留玄露饮，金童朝煮白云餐。笔头澜涌文翻水，镜里春回酒上颜。谁在青霄望牛斗，可教长剑倚虚寒。
松云为易德元父世衡题
作者：罗伦
朝代：明

峥嵘白云东，松树几千尺。曾经秦汉来，万古横一碧。黑风捲青山，白昼飞霹雳。须臾洗层霄，见此太古色。茅檐清露繁，研朱点周易。
林缉熙归会于芗城梁宅和洪城见寄
作者：罗伦
朝代：明

云水千峰更万峰，此心期与故人同。
苍茫世路浮生在，澹泊春杯野兴浓。
乡梦几回茅店月，蓑衣无恙柳花风。
明年唤取陈公甫，皂帽青天信一篷。
林缉熙归会于芗城梁宅和洪城见寄
作者：罗伦
朝代：明

云水千峰更万峰，此心期与故人同。苍茫世路浮生在，澹泊春杯野兴浓。乡梦几回茅店月，蓑衣无恙柳花风。明年唤取陈公甫，皂帽青天信一蓬。
梦
作者：罗伦
朝代：明

圣贤为学在求心，为学心求古自今。回首罗浮山下屋，梅花春意一枝新。
梦
作者：罗伦
朝代：明

日晏歌黄鹄，时清茹紫芝。君心天下独，天意独君知。
梦同春馆吟
作者：罗伦
朝代：明

日日是春风，吾家大化同。一诚孚犬马，五教及儿童。水暖鱼鱼出，泥融燕燕通。度江春色满，花柳各青红。
梦吟异奏亭
作者：罗伦
朝代：明

君行孚天地，君心动鬼神。大名中日月，吴乐播韶钧。阿閤犹仪凤，西郊未出麟。如何湖上曲，长奏洞庭春。
梦吟浮香坞
作者：罗伦
朝代：明

异香浮上界，春到紫薇家。人道谁从定，天心未有涯。野风依客兴，丹露对流霞。可是长春境，蓬莱万岁花。
梦和人庆先考初度
作者：罗伦
朝代：明

宇宙千年老八荒，不知更变几沧桑。黄花三径秋风早，白发一簪生意长。云母屏前歌皓齿，牡丹亭畔试沈香。浮云一任閒舒卷，嬴得青山望渺茫。
梦定春堂吟
作者：罗伦
朝代：明

东风无著手，却向草堂来。大化留钧座，光天落寿杯。有云皆载两，无地不栽梅。馀庆吾家厚，元君未凿抔。
梦送张万祯
作者：罗伦
朝代：明

寒蟾影落光天中，巨舰艨冲野水东。桂溪隐者祯庵翁，草鞋路远朱门通。云天悠悠光景融，裴佪杖屦酣东风。桃李无言朝露满，五云沾路春光浓。
梦题王许三峰
作者：罗伦
朝代：明

六月霜飞万井寒，江南烟雨此峰看。剡溪若解先生意，日日茅亭住得安。
横月亭
作者：罗伦
朝代：明

梧桐枝上横天飞，天空云净秋迟迟。书台万古生清晖，人心万古圆明时。
次易德元
作者：罗伦
朝代：明

青天飞下青山苍，山光无尽天茫茫。赤脚仙人九节杖，一日拄尽青山长。物外逍遥混沌老，空中语笑云霞香。黄鹤高飞在何处，蜻蜓犹逐东风狂。
次陈公甫九日韵
作者：罗伦
朝代：明

三千里外传佳句，儿稚争歌九日诗。黄菊有知催我病，苍天无定使人疑。烟霞落梦还多日，月露回秋候此时。独倚柴门搔白首，南山佳气接东篱。
正密堂
作者：罗伦
朝代：明

一片灵台莫自欺，此机才动山翁知。秋毫不染铭盘日，夜半无人秉烛时。香烬上薰玄宇动，冰壶清沁玉渊辉。紫阳心印传千古，笑指南山未许移。
毛氏西园次容彦昭
作者：罗伦
朝代：明

毛氏西园好，溪南未有之。参横虎出夜，松暝鹤归迟。病骨青藜杖，秋香短竹篱。小窗孤榻在，合眼见巢夷。
水心书院次容彦昭
作者：罗伦
朝代：明

游子来何之，来之水心亭。同流混清浊，高思入玄青。病菊东篱醉，幽兰陋室馨。石齐频入梦，经纬两冥冥。
江山一览亭
作者：罗伦
朝代：明

一目空南极，飞梯上紫烟。几鬟孤照外，匹练落霞边。江汉心宗海，嵩华气拥天。鲁城春眼后，此地亦悠然。
泷槎吟为彭汝正
作者：罗伦
朝代：明

万里泷源天上来，乘槎仙子几时回。客星午夜犯牛女，烟雨一竿归钓台。白发未消湖海气，清风半入云涛堆。蓑衣醉卧黄昏后，一枕江声鼻息雷。
泷滨次容彦昭二首
作者：罗伦
朝代：明

南海三君子，来问泷冈居。山高日月小，树古虬龙纡。暮年得一饱，衰力尚三馀。寄言白沙老，倦翼且栖梧。别业来何处，泷冈水竹居。江山容我老，朱紫信谁纡。南海三君过，西窗两月馀。剧谈中夜起，香露滴高梧。
泷滨次容彦昭二首·其一
作者：罗伦
朝代：明

南海三君子，来问泷冈居。山高日月小，树古虬龙纡。暮年得一饱，衰力尚三馀。寄言白沙老，倦翼且栖梧。
泷滨次容彦昭二首·其二
作者：罗伦
朝代：明

别业来何处，泷冈水竹居。江山容我老，朱紫信谁纡。南海三君过，西窗两月馀。剧谈中夜起，香露滴高梧。
洗心亭
作者：罗伦
朝代：明

一片灵台百染污，天将明月与君孤。源头活水依然在，洗得汤铭一字无。
洞虚池
作者：罗伦
朝代：明
体裁：七言绝句

洞天落落洞池虚，天自如如水自如。浮象只教行不尽，祗于闲处看鸢鱼。
洞虚池
作者：罗伦
朝代：明

洞天落落洞池虚，天自如如水自如。浮象只教行不尽，祗於闲处看鸢鱼。
洪峨閤
作者：罗伦
朝代：明

百雉玄城架□寥，玉华仙宇郁岧峣。丹书北斗玄光合，黄道中天紫气饶。泮水载阳秋月皓，清风归洞野云消。梅花閤上春如海，铁鹤仙人放玉箫。
活人堂吟
作者：罗伦
朝代：明

药裹匡床白日贫，敝裘寒拥洞云春。闻君屋外黄金杏，颗颗东风颗颗仁。
浴月亭
作者：罗伦
朝代：明

无奈清都道气何，金波万顷浴嫦娥。广寒秋色深无底，一片虚云照大罗。
清风洞次容彦昭
作者：罗伦
朝代：明

问尔来何际，来从象帝先。后灵噫紫府，和气荡光天。骨冷龙眠处，魂清鹤梦边。古今浑不息，君子自乾乾。
游太极丸春次容彦昭二首
作者：罗伦
朝代：明

天心开太极，天脚垂碧草。草根云峰青，万壁拱蓬岛。岛中一丸春，自此风光好。抚掌无极翁，苍天未曾老。太极开苍冥，天心非草草。四山突中峰，翠环拥琼岛。一丸三百里，万象各妍好。中有长春人，独抱春风老。
游太极丸春次容彦昭二首·其一
作者：罗伦
朝代：明

天心开太极，天脚垂碧草。草根云峰青，万壁拱蓬岛。岛中一丸春，自此风光好。抚掌无极翁，苍天未曾老。
游太极丸春次容彦昭二首·其二
作者：罗伦
朝代：明

太极开苍冥，天心非草草。四山突中峰，翠环拥琼岛。一丸三百里，万象各妍好。中有长春人，独抱春风老。
游武夷偶成
作者：罗伦
朝代：明

棹歌声动幔亭春，风景依然汉与秦。流水三三山六六，古今游尽几多人。
游福山寺二首
作者：罗伦
朝代：明

云和草树拂天香，无尽光中见紫阳。万籁一空天似水，满船风月武夷堂。洗天雷雨过南山，佳气无边紫翠间。长笑一声空浩劫，白云飞尽老僧閒。
游福山寺二首·其一
作者：罗伦
朝代：明

云和草树拂天香，无尽光中见紫阳。万籁一空天似水，满船风月武夷堂。
游福山寺二首·其二
作者：罗伦
朝代：明

洗天雷雨过南山，佳气无边紫翠间。长笑一声空浩劫，白云飞尽老僧閒。
游紫霄观
作者：罗伦
朝代：明

两袖西风上紫霄，古碑磨藓认前朝。黄尘满地孤云在，紫极中天万国标。不为丹砂逃日月，且缘薪火问渔樵。何人更结华山屋，泉石中分正道寮。
游翠玄幽玩二首
作者：罗伦
朝代：明

紫薇开洞天，拚此玄黄擘。天人好珍奇，玉府宝藏塞。君居南山南，我居北山北。尔汝两忘形，相看非物色。玉堂囊青山，母乃巨灵擘。群仙燕清都，一壶春拍塞。紫气来青牛，窈然忘南北。指点极虚无，太玄本无色。
游翠玄幽玩二首·其一
作者：罗伦
朝代：明

紫薇开洞天，拚此玄黄擘。天人好珍奇，玉府宝藏塞。君居南山南，我居北山北。尔汝两忘形，相看非物色。
游翠玄幽玩二首·其二
作者：罗伦
朝代：明

玉堂囊青山，母乃巨灵擘。群仙燕清都，一壶春拍塞。紫气来青牛，窈然忘南北。指点极虚无，太玄本无色。
游萧泷瑞贤亭次侍讲彭敷五
作者：罗伦
朝代：明

东风清昼洗浮阴，十二阑干帝汝临。一代文明元有数，二仪清浊到而今。好山苦恋闲云住，秋水生欺病眼深。试问卧龙何日起，禹门消息是天心。
游霜崖洞天并序
作者：罗伦
朝代：明

野人疏散便成仙，自在吾心自在天。红叶为谁流水去，白云留我碧山前。烟传桑海三生石，月抱袈裟九月船。风物不殊诸老异，露华无语对潺湲。
游龙亭
作者：罗伦
朝代：明

金鳞玉甲青云衣，秋声已破东风围。须臾变化雨天下，浮光万古惊清辉。
湖山万里歌并引
作者：罗伦
朝代：明

光霁湖天月满舷，棹歌声里铁肠仙。棹歌声禋日如年，歌声一透鸿濛坚。歌停云散山依然，歌韵初传满大千。渭城三叠流空烟，湖山一曲江天连。颍川老子归田园，桑麻万顷东风妍。蓑衣箬笠犁锄边，芒鞋竹杖风花前。麻衣草座南阳阡，石头玉板东坡禅。人间官不直一钱，四时青紫西风蝉。至今薄俗违高贤，梦祥骨鲠知谁怜。我独击节非谀便，粹之潇洒轻肥鲜。益庵冷暖寒无毡，手持铁杖来扶颠。两公脊硬当皇天，金兰气味同心言。海天梦落烟霞先，西江忽上番禺船。乾坤疮痍谁当痊，天河莫写中幽悁。冷庵回首别袂褰，益庵落笔惊龙眠。湖山万里离情牵，湖山万里一幅笺，冥鸿天阔凤孤骞。
湖西八景次陈石斋韵 其一 太极丸春
作者：罗伦
朝代：明

一丸三百里，两仪位太极。谁从羲皇前，画此无量易。白日焕天章，万古永不蚀。吾亦欲无言，玄天本幽默。
湖西八景次陈石斋韵 其七 一峰来秀
作者：罗伦
朝代：明

太虚忽突兀，孤碧自天拄。完完太极乡，浩浩阳春坞。万象罗两仪，俯首环内伫。抚掌无极翁，昨夜闻天语。
湖西八景次陈石斋韵 其三 金鳌霁雪
作者：罗伦
朝代：明

东极蟠金鳌，寒通雪山白。祝融鞭火龙，六月销不得。曾上金鳌头，已在昆崙侧。只恐金鳌飞，白玉横天勒。
湖西八景次陈石斋韵 其二 翠玄幽玩
作者：罗伦
朝代：明

金鳌开一窦，乃透玄云麓。一入洞天游，火龙衔玉烛。仙都象卫严，永夜不得宿。仰视但鸿蒙，瀛海驾蟠木。
湖西八景次陈石斋韵 其五 大旒垂玉
作者：罗伦
朝代：明

大旒自何许，太乙元精倾。此水下无敌，上与银河并。一入众生口，万劫尘心清。万劫尘心清，万劫消心兵。
湖西八景次陈石斋韵 其八 三峡回清
作者：罗伦
朝代：明

百里蟠天城，天河下萦互。群龙沕渊潜，众蛟轻使负。源通昆崙丘，影接扶桑树。日暮闻棹歌，武夷是何处。
湖西八景次陈石斋韵 其六 飞舆横翠
作者：罗伦
朝代：明

仙人此息驾，太极开鸿冥。如何紫盖力，敢与昆崙争。蔽亏三万里，昼夜移天行。紫气满云汉，可望不可名。
湖西八景次陈石斋韵 其四 玉冕晴云
作者：罗伦
朝代：明

坤厚载神秀，雨旸时若之。沛然泽下土，乃与天公疑。朝隮已肤寸，熯旱方此时。虹霓慎勿见，群黎生苦饥。
湖西八景次陈石斋韵·太极丸春
作者：罗伦
朝代：明

一丸三百里，两仪位太极。谁从羲皇前，画此无量易。白日焕天章，万古永不蚀。吾亦欲无言，玄天本幽默。金鳌开一窦，乃透玄云麓。一入洞天游，火龙衔玉烛。仙都象卫严，永夜不得宿。仰视但鸿蒙，瀛海驾蟠木。东极蟠金鳌，寒通雪山白。祝融鞭火龙，六月销不得。曾上金鳌头，已在昆崙侧。只恐金鳌飞，白玉横天勒。坤厚载神秀，雨旸时若之。沛然泽下土，乃与天公疑。朝隮已肤寸，熯旱方此时。虹霓慎勿见，群黎生苦饥。大旒自何许，太乙元精倾。此水下无敌，上与银河并。一入众生口，万劫尘心清。万劫尘心清，万劫消心兵。仙人此息驾，太极开鸿冥。如何紫盖力，敢与昆崙争。蔽亏三万里，昼夜移天行。紫气满云汉，可望不可名。太虚忽突兀，孤碧自天拄。完完太极乡，浩浩阳春坞。万象罗两仪，俯首环内伫。抚掌无极翁，昨夜闻天语。百里蟠天城，天河下萦互。群龙沕渊潜，众蛟轻使负。源通昆崙丘，影接扶桑树。日暮闻棹歌，武夷是何处。
玄云崖
作者：罗伦
朝代：明

百仞玄云片玉清，园林风致似虞廷。只缘解得高山意，指下无音太古情。
玉冕晴云
作者：罗伦
朝代：明

变化无端古又今，卷舒由我此机深。时来慰满三农望，个里无心是有心。
玉华峰
作者：罗伦
朝代：明

一柱东风恋紫霞，数声鸡犬野仙家。东风自此无分破，添得碧桃无数花。
玉柱峰
作者：罗伦
朝代：明

玉柱峰头紫气回，清明时节逼峰来。只今闲却擎天手，南部烟花总自裁。
用扬龟山此日不再得韵送马生归南海
作者：罗伦
朝代：明
体裁：古风

玄黄浩无极，沧溟忽枯桑。况乃么么生，浮云度虚苍。聚散倏忽间，惜此分阴光。方寸渺六合，太极丸阴阳。气机乘出入，寂感无边方。存亡系掺舍，泰山远毫芒。冰渊视临履，安此终然臧。利剑一入腹，欲火肺肝戕。云子委尘泥，至宝珍秕糠。襟裾衣牛马，四大空昂藏。包羞含遗臭，焉能复流芳。咨尔媚学子，有欲斯无刚。及时醒大梦，昼夜驰徬徨。仁宅固云广，义路亦已长。居由圣所与，旷舍成荒庄。马生南海来，玉质披天章。脱迹露轩冕，游心声教场。谦受若虚谷，忘悔同牵羊。颛师学干禄，颜回诚坐忘。毫釐谬千里，先几宜自强。寒雪立未消，朔风上归航。脊梁尔铁硬，一担挑纲常。仰视白日旧，万古何当忘。负兹彼绵力，䀌然我心伤。行迈励无斁，罔念圣作狂。
用扬龟山此日不再得韵送马生归南海
作者：罗伦
朝代：明

玄黄浩无极，沧溟忽枯桑。况乃么么生，浮云度虚苍。聚散倏忽间，惜此分阴光。方寸渺六合，太极丸阴阳。气机乘出入，寂感无边方。存亡繫掺舍，泰山远毫芒。冰渊视临履，安此终然臧。利剑一入腹，欲火肺肝戕。云子委尘泥，至宝珍秕糠。襟裾衣牛马，四大空昂藏。包羞含遗臭，焉能复流芳。咨尔媚学子，有欲斯无刚。及时醒大梦，昼夜驰徬徨。仁宅固云广，义路亦已长。居由圣所与，旷舍成荒庄。马生南海来，玉质披天章。脱迹露轩冕，游心声教场。谦受若虚谷，忘悔同牵羊。颛师学干禄，颜回诚坐忘。毫釐谬千里，先几宜自强。寒雪立未消，朔风上归航。脊梁尔铁硬，一担挑纲常。仰视白日旧，万古何当忘。负兹彼绵力，䀌然我心伤。行迈励无斁，罔念圣作狂。
登新城令陈君员韬遗爱亭
作者：罗伦
朝代：明

棠树阴阴手自栽，年年春日领春来。道傍芳草无人问，一度东风一度灰。
示万载彭用中陈鑘二首
作者：罗伦
朝代：明

仓黄纸上闲言语，寂寞玄天独此心。桐树未秋明月古，山童沈睡草堂深。淡烟疏雨野人家，独立苍茫眼欲花。篱落昼长鸡犬静，春光恰好到桑麻。
示万载彭用中陈鑘二首·其一
作者：罗伦
朝代：明

仓黄纸上闲言语，寂寞玄天独此心。桐树未秋明月古，山童沈睡草堂深。
示万载彭用中陈鑘二首·其二
作者：罗伦
朝代：明

淡烟疏雨野人家，独立苍茫眼欲花。篱落昼长鸡犬静，春光恰好到桑麻。
示学者
作者：罗伦
朝代：明

碧天如水浩无穷，万劫消沈昼夜同。独步鸿濛谁不死，一丸光动紫薇中。
禁中梅花
作者：罗伦
朝代：明

一段清香蔼禁闱，几枝疏影照寒辉。玉堂不让孤山趣，雪骨冰肌对紫薇。
秋
作者：罗伦
朝代：明

秋水清无底，幽然净我心。片鸿天宇顺，落日放船吟。
秋卓门
作者：罗伦
朝代：明

百仞玄云风一橐，吹动万山秋更卓。苍溟凉云洗空青，铁鹤夜眠犹未觉。
答夏宪副止庵见赠二首
作者：罗伦
朝代：明

久病寒衾易觉秋，老怀珍重为东周。玄天有意缘谁在，紫绶何人为国谋。月桂夜长迷玉兔，银河秋尽隔牵牛。云山十二窝头路，多谢先生梦寐求。高堂明镜万茎秋，屋上西风撼不周。凿沼且留明月住，买山初为白云谋。谁呼铁笛先招鹤，自著蓑衣早放牛。道在莫须同出处，此心还向止庵求。
答夏宪副止庵见赠二首·其一
作者：罗伦
朝代：明

久病寒衾易觉秋，老怀珍重为东周。玄天有意缘谁在，紫绶何人为国谋。月桂夜长迷玉兔，银河秋尽隔牵牛。云山十二窝头路，多谢先生梦寐求。
答夏宪副止庵见赠（二首）
作者：罗伦
朝代：明

久病寒衿易觉秋，老怀珍重为东周。
玄天有意缘随在，紫绶何人为国谋。
月桂夜长迷玉兔，银河秋尽隔牵牛。
云山十二窝头路，多谢先生梦寐求。¤
答夏宪副止庵见赠（二首）
作者：罗伦
朝代：明

高堂明镜万茎秋，屋上西风撼不周。凿沼且留明月住，买山初为白云谋。谁呼铁笛先招鹤，自著蓑衣早放牛。道在莫须同出处，此心还向止庵求。
答广德太守周梁石以近体见规兼遗古琴欲以养中和之德者
作者：罗伦
朝代：明

湖西风月吴江旧，广德烟花越锦新。不是五弦传太古，梦中谁与出天真。
答陈公甫
作者：罗伦
朝代：明

青天回白首，霞外送冥鸿。沙界无穷树，霜空见此松。君王留一剑，老病息孤蓬。试问云台趣，农谈信野翁。
答陈石斋二首
作者：罗伦
朝代：明

海上归来卧一丘，烟霞万顷胜封侯。青山未老我长乐，明月不来心独忧。云谷耦耕添此老，华胥高枕是吾州。苍天鼎鼎凭谁在，笑倚东风自点头。帝与华胥作睡侯，天厨无分饱珍羞。友朋爱我垂高谊，妻子耘春不解忧。十载驱驰归故里，两年漂泊落它州。草亭风雨潇潇处，却为苍生白满头。
答陈石斋二首·其一
作者：罗伦
朝代：明

海上归来卧一丘，烟霞万顷胜封侯。青山未老我长乐，明月不来心独忧。云谷耦耕添此老，华胥高枕是吾州。苍天鼎鼎凭谁在，笑倚东风自点头。
答陈石斋二首·其二
作者：罗伦
朝代：明

帝与华胥作睡侯，天厨无分饱珍羞。友朋爱我垂高谊，妻子耘春不解忧。十载驱驰归故里，两年漂泊落它州。草亭风雨潇潇处，却为苍生白满头。
绿扇
作者：罗伦
朝代：明

碧云从天来，清风落君手。老龙睡初醒，恍惚无何有。
翠华岩次容彦昭
作者：罗伦
朝代：明

皇天开洞府，自我马蹄忙。春漏黄金界，云和翠玉房。宝山阴火动，玄窦紫霞香。回首无何上，神功接混茫。
翠玄幽玩
作者：罗伦
朝代：明

一壶光景浩无边，妙绝中和大有天。自古洞门无俗客，至今留与济川仙。
聚英堂用萧宜冲韵
作者：罗伦
朝代：明

呼童连夜报青山，海内衣冠此会难。别段莺花休问主，自家风月不曾閒。苍天惯我长为客，野老看君亦解颜。莫学山阴便归去，短篷残雪五更寒。
节妇歌并序
作者：罗伦
朝代：明

泉流不归山，雨落不上天。妾心死不回，金石无全坚。白日经中街，飘忽沈西海。妾心日不如，长夜瞳瞳光不改。明月悬清辉，三五二八圆又亏。妾心月不如，一圆耿耿无亏时。妾心一寸铁，不与洪炉灭。妾心万钧石，不触洪涛裂。妾发可剪，妾头可截，妾心之白不可涅。忆妾二十春，结发事良人。焉知三载皇天倾，罗帏绣幕生素尘。怀中五岁儿，水上浮沤沦。白发萧萧垂老亲，綵衣零落空悲辛。吾闻陈孝妇，夫死养姑心愈固。朱幡入奏丹书来，黄金北斗高门户。又闻杞梁妻，一哭梁山倾。精诚变天地，黄土非无情。君不见，章台女倾城华。去年嫁东邻，今年归西家。颜色皎皎如桃花。如桃花，贪结子，红颜不惜污泥沙。回首天汉上，双凤缥缥凌紫霞。蓬蒿仰面空咨嗟。
芝田
作者：罗伦
朝代：明
体裁：七言律诗

见说徐卿学行殊，数椽茅屋半窗书。夜深灯火穷蝌蚪，春暖芸香辟蠹鱼。诗酒寻常陪李杜，衣冠清暇对唐虞。文章且取科名盛，高步还看达九衢。
苍雪亭
作者：罗伦
朝代：明

苍颜未觉老，古心谁与同。风雪不改色，山林惟此翁。吾怜造化意，乃在山谷中。盘桓成浩叹，万壑生清风。
萧宜冲见陈公甫于白沙胡宪副希仁隆礼下之海天空阔风日和畅招霞外布衣林缉熙何时矩李德孚辈更酬互答律倡吕和绰有雩下风致宜冲袖谒一峰山中因题其首曰海天吟弄并续貂焉以俟于诸君
作者：罗伦
朝代：明

太虚云去天无衣，洞门两断山开扉。山人莫袖东风手，指点梅花无是非。海天袖得蓬莱回，眼里衡庐安在哉。三十六峰吟不尽，朱张还向雪中来。
萧宜冲见陈公甫于白沙胡宪副希仁隆礼下之海天空阔风日和畅招霞外布衣林缉熙何时矩李德孚辈更酬互答律倡吕和绰有雩下风致宜冲袖谒一峰山中因题其首曰海天吟弄并续貂焉以俟于诸君·其一
作者：罗伦
朝代：明
体裁：七言绝句

太虚云去天无衣，洞门两断山开扉。山人莫袖东风手，指点梅花无是非。
萧宜冲见陈公甫于白沙胡宪副希仁隆礼下之海天空阔风日和畅招霞外布衣林缉熙何时矩李德孚辈更酬互答律倡吕和绰有雩下风致宜冲袖谒一峰山中因题其首曰海天吟弄并续貂焉以俟于诸君萧宜冲见陈公甫于白沙胡宪副希仁隆礼下之海天空阔风日和畅招霞外布衣林缉熙何时矩李德孚辈更酬互答律倡吕和绰有雩下风致宜冲袖谒一峰山中因题其首曰海天吟弄并续貂焉以俟于诸君·其二
作者：罗伦
朝代：明
体裁：七言绝句

海天袖得蓬莱回，眼里衡庐安在哉。三十六峰吟不尽，朱张还向雪中来。
虎
作者：罗伦
朝代：明

白日君当道，山前子妇悲。秋原烟草里，谁复问狐狸。
西隐张氏会英图
作者：罗伦
朝代：明

宇内春光领欲完，名园今得万花看。几回清夜宴桃李，九老东风入肺肝。病客且扶藜杖去，劝君莫放酒杯乾。不知墙外春深浅，醉把花须仔细看。
言志
作者：罗伦
朝代：明

归路玉花骢，行人大华东。龙头惊昨梦，马足信东风。天上开三省，江南问一峰。养雏成大鹤，种子得高松。
读书楼为门生张麟赋
作者：罗伦
朝代：明

溪山深隐处，一径渐通幽。六合同吾宇，南州独此楼。浮云连海动，河汉自天流。高枕丹霞上，春风笑未休。
读太白诗
作者：罗伦
朝代：明

太白横西天，万古色不改。至人孕元化，风豪惊百代。青天骑白龙，傲荡弄云海。太白邀我来，招手六合外。太白与我言，为我开天在。拾得白日还，迷途杳无碍。
谒草庐先生祠
作者：罗伦
朝代：明

道契山中访有初，草庐祠下扫寒芜。六经日月浑无夜，万古真元自此符。黄閤梦回空北极，紫玄云净小东吴。补天功课谁能就，密鍊玄精倚太虚。
赠刘善叙往湖南并引
作者：罗伦
朝代：明

爱汝今日湖南游，长风万里无清秋。江山有待亦吾土，兄弟相看是故侯。直道每增知己重，老夫端为大家忧。天台旧有延生药，转手疲癃信尔瘳。
赠宜黄席瑄
作者：罗伦
朝代：明

何处沧浪此濯缨，金牛明月棹歌亭。请君试问东流水，曾共黄河几度清。
赠容彦昭次陈石斋
作者：罗伦
朝代：明

传呼走柴门，有客迈行只。衣冠不骇俗，语言多近里。可是白沙来，乃浑化查滓。白沙霞外客，兄弟遄与处。伯兄遣君来，此意良何以。肯为庙堂尊，而乃山林取。何由见汝兄，汝弟见可矣。诗好儿童传，谊高朋旧喜。我非青囊徒，聊尔嬉云水。凭君具只眼，一照三万里。
赠易德元陈秉常次陈石斋
作者：罗伦
朝代：明

朝辞白沙雪，夜卧西湖月。湖天月在水，烱然清爽接。吾家富薰天，大造委此业。棹歌扬中流，速尔进归楫。
赠画史艾方师
作者：罗伦
朝代：明

有客貌古须眉苍，灵台倒湛秋天光。运笔通神超顾郑，泼墨无迹齐黄王。为予挥洒一峰亭，雅怀一段何可当。金牛洞府玄云间，分明移来静观堂。观之无厌爱无足，此人此画今无双。变化无穷杳难测，妙无言兮纸一张。行看应诏宾上国，麒麟閤写鸿雁行。
赠陈壁蔡玹二首·其一
作者：罗伦
朝代：明

闻道东华老秀才，自将双脚涴黄埃。知君不是寻常客，解取栖云嶂上来。
赠隐士
作者：罗伦
朝代：明

此翁行坐一壶天，甲子流年大挠先。却笑君平生计拙，自家风月不须钱。
足隐
作者：罗伦
朝代：明

五柳先生归去来，陶然独对菊花杯。巢由不识君人面，伊吕徒劳王佐才。蓑笠每披烟雨去，牛羊几放夕阳回。锦袍公子莫来此，门对南山日懒开。
迂斋为徐佥宪题
作者：罗伦
朝代：明

对人长笑野夫狂，未到东周气不䧏。閒梦苦疑天未稳，缓行犹恐地无纲。满园春意无羊到，一枕风清为蝶忙。露冕若逢当道虎，几回车上臂先攘。
迂斋为徐佥宪题
作者：罗伦
朝代：明
体裁：七言律诗

对人长笑野夫狂，未到东周气不降。閒梦苦疑天未稳，缓行犹恐地无纲。满园春意无羊到，一枕风清为蝶忙。露冕若逢当道虎，几回车上臂先攘。
送人还乡
作者：罗伦
朝代：明

江汉西风吹客衣，沧波浩浩一舟微。柴桑若问陶彭泽，不为黄花解印归。
送何乔寿归旴江
作者：罗伦
朝代：明

何生旴江来，鲁秀媚寥宇。孔门二三子，参也吾与汝。一片金牛云，万倾西湖水。去去勿复道，玄天默无语。
送何廷秀按察河南
作者：罗伦
朝代：明

西风秋意满陶园，采采黄花泛此樽。醒醉百年消日月，行藏今日任乾坤。中原藩镇诸公在，北极朝廷万世尊。老病多君恋明主，梦回欹枕钓蓑温。
送刘师览分教沅陵
作者：罗伦
朝代：明

塞外传金口，沙头醉玉卮。青山宜我病，明月忆君思。江汉清秋润，沅湘白日飞。庙堂登稷契，云壑隐巢夷。
送张兴和归贵溪
作者：罗伦
朝代：明

明月春光满钓矶，西湖今夜棹歌归。南轩莫入东窗梦，童冠于今解浴沂。
送张兼素北上并寄大韶明仲敷五诸君
作者：罗伦
朝代：明

文昌人物张兼素，来谢涪州太守回。无数青山容我有，几多黔首待君来。朝廷今日真无事，草野它年愧不才。传语诸君怜老病，馀生留取付春杯。
送施生归新喻
作者：罗伦
朝代：明

南海清风宇宙流，林何分得白沙秋。西湖一尺先天雪，辜负寒光六月浮。
送曾郎中约义归致
作者：罗伦
朝代：明

解印悠然归故林，南山佳气忽千寻。浮云世事从今古，芳草人间自浅深。万壑清风玄鹤梦，一天秋水白鸥心。凭渠领得东周意，莫和山前楚凤吟。
送杨庆陈伟归安庆二首
作者：罗伦
朝代：明

罗浮春色自君来，万叠云山紫翠开。无限风光皆落手，袖中归去有蓬莱。浮云残雨总潇然，留得羲皇太古天。明月满船湖上路，棹歌光霁杳无边。
送杨庆陈伟归安庆二首·其一
作者：罗伦
朝代：明

罗浮春色自君来，万叠云山紫翠开。无限风光皆落手，袖中归去有蓬莱。
送杨庆陈伟归安庆二首·其二
作者：罗伦
朝代：明

浮云残雨总潇然，留得羲皇太古天。明月满船湖上路，棹歌光霁杳无边。
送梅太尹鼎考最行
作者：罗伦
朝代：明

一川杨柳万金丝，祗与人间管别离。天上别留芳桂在，广寒秋长最高枝。
送梅宰入觐
作者：罗伦
朝代：明

千树东风满上林，九重春意待君深。孤舟一片梅花月，照见离明万里心。
送梅鼎归铅山
作者：罗伦
朝代：明

归路铅山县，梅花万树春。青天元属我，白发肯饶人。道德看前辈，冰渊战此身。寄书长不达，传与故乡亲。
送王生归家
作者：罗伦
朝代：明

王家兄弟好，吾道在南安。礼乐开三极，阴阳浑一丸。春深冰自水，人去雪犹寒。天末凉风起，浮云正好看。
送苻瑞还金田
作者：罗伦
朝代：明

一片长天一片秋，吴江分入楚江流。自来浮海无人健，莫作寻常看仲由。
送萧主事廷珍回南
作者：罗伦
朝代：明

尘逐西风散马蹄，江南归思朔云迷。耳边闻得田夫语，昨夜前村雨一犁。
送费瑞
作者：罗伦
朝代：明

带得东风万里归，东风无地不相随。小窗若问春深浅，窗外桃花易满枝。
送饶经历还金溪
作者：罗伦
朝代：明

问病来金嶂，高谈彻玉关。何人无白发，吾道有青山。云水流行处，渔樵问答间。孤舟今夜别，明月共君还。
金牛亭
作者：罗伦
朝代：明

不耳牛亭夜载烟，好缘长不受春鞭。自从脱却金笼后，多在青山玉树边。
金牛洞天
作者：罗伦
朝代：明

洞天风景碧虚中，九曲云根一线通。谁向紫阳山下路，梅花三弄倚东风。
金鳌霁雪
作者：罗伦
朝代：明

金鳌海上际天来，冻合云楼霁不开。无限清光皆落手，草堂明月棹歌回。
鉴湖书屋
作者：罗伦
朝代：明

湖上秋光碧万寻，吾伊声里日千金。莫教平地风波起，一镜秋毫坐古今。
铁鹤亭
作者：罗伦
朝代：明

一笛西风梦不惊，碧天如水大多情。月明依旧南飞去，万里玄云片羽轻。
铜陵江上对月
作者：罗伦
朝代：明
体裁：五言律诗

脉脉铜陵水，迢迢玉镜飞。相随千里外，还到故园扉。夜静虚清鉴，风微荡绿辉。此心如髣髴，员缺不相违。
闰二月二十六日梦
作者：罗伦
朝代：明

紫閤春阴倍草堂，玉蓑金笠戴春光。从今收拾乾坤后，自对青山借一觞。
闻赵允用北行偶寄
作者：罗伦
朝代：明

病夫懒读书，只爱华胥境。一榻松风清，北窗清昼永。合眼见周公，山童惊不醒。君今旅途游，莫恋邯郸枕。
陈梦祥归南海内翰张廷祥宪使陈文曜宪副夏正夫宪佥徐明德陈粹之会饯于洞阳观联句写别伦闻次其韵
作者：罗伦
朝代：明

长江一色楚天南，别绪无端梦与参。百岁逢君能有几，两仪添我便成三。洞阳日暮谁辞醉，陋巷风光只自甘。极目湖山秋万里，锦衣何处觅归帆。
陈舜明泰斋
作者：罗伦
朝代：明

秋候天如水，风清月正明。浮云断一点，长望泰阶平。
集成兰
作者：罗伦
朝代：明

众当路，我空谷。无人而自芳，无风而自馥。上师鲁叟，下友灵均，随分山林吾亦足。萧艾如不知，栽倾自培覆。
雯峰山水吟并引
作者：罗伦
朝代：明

造化钟神秀，雯峰好山水。人道昆崙来，起止三万里。其根盘广莫，枝叶布寰宇。恒碣维北门，皇都天帝主。在德不在险，古道吾有取。是邦固雄壮，奇秀实在此。天功巧雕琢，无乃役神鬼。万马雪中奔，群鹤自天翥。蜿蜒翔蛟龙，蹲踞降虎兕。玉堂端笔锋，宝殿开斧扆。武侯八阵图，李靖六华垒。疏凿神禹功，积聚伏波米。众奇杂前陈，眼手惊顾指。太守好事者，伊此开别墅。野师方云云，道眼自许许。病夫一经过，极口叹不已。奇宝委道傍，盲者宜弗视。良骥非伯乐，盐车竟垂耳。太守闻予言，一夜喜不寐。予为大守说，风水何足恃。聊此娱吾生，百年能有几。贫贱我辈安，富贵子孙喜。富贵足良图，在此不在彼。我昔登东山，周爰观阙里。荒哉曲阜城，离离满禾黍。巍巍鲁东家，天地与终始。后来希圣徒，亦有朱夫子。四海几沧桑，两家大华峙。先民重积德，德积福乃趾。云何晋唐后，邪说爇天起。青囊不自课，金函与谁启。有术勿自福，况福它人只。何当焚其书，一洗青山耻。由来积德门，光岳钟英伟。君家尚勉旃，螽斯蛰麟趾。孔朱有遗训，曾杨休挂齿。
静栖岩歌并序
作者：罗伦
朝代：明

混沌神工劈天斧，凿破鸿濛开太古。青天碧玉一万仞，玉宇玲珑紫虚府。绿云绕梁，丹霞绣柱。明月挂檐，清风入户。琪树扶疏瑶草绿，白鹤回翔紫鸾舞。王乔来游，傅说筑堵。左手抚蓬壶，右手挟天姥。贝阙珠宫等是闲，洞天福地羞与伍。揭阳有佳人，好事过谢五。邀请罗浮仙，来作静修主。饥餐紫芝，渴饮玉乳。春阳融融液肝腑，天葩烨烨奇芬吐。日鍊五色石，万杵玄霜苦。借问尔何为，欲把青天补。仙人本是好闲居，却忆苍生思下土。君不见山前妇人哭啾啾，为道淫雨无时休。
静观堂
作者：罗伦
朝代：明

静观堂上本无我，九曲玄中更有天。只眼已抛桑海外，万象忽落鸿濛前。秋横古月鹤初定，春枕白云山欲眠。
题五云萧氏三公五爵图
作者：罗伦
朝代：明

汉苑唐宫世已空，莫将兴废语东风。人间万事皆尘土，一段繁华又梦中。
题兰与饶裕
作者：罗伦
朝代：明

翠袖舞春晖，光风圣得知。夜深浑不寐，玉露点罗衣。春动云丘笔，幽兰映雪窗。一峰才拂手，六合散天香。
题兰与饶裕·其一
作者：罗伦
朝代：明

翠袖舞春晖，光风圣得知。夜深浑不寐，玉露点罗衣。
题兰与饶裕·其二
作者：罗伦
朝代：明

春动云丘笔，幽兰映雪窗。一峰才拂手，六合散天香。
题吕豸读书处
作者：罗伦
朝代：明

好山端为此君来，竹径茅堂次第开。曾向读书台上望，西风吹尽陌中埃。
题守村
作者：罗伦
朝代：明

南亩东风万种肥，花边烟雨上蓑衣。灯前细与儿孙约，老子生涯汝自知。
题张氏水村小景
作者：罗伦
朝代：明

逢著闲人只点头，海边今我是沙鸥。多情芳草旧知己，如意好山都上楼。白发已前浑是梦，黄花相与又逢秋。年来解得濠梁意，却笑游鱼误中钩。
题张氏水村小景
作者：罗伦
朝代：明

逢著闲人只点头，海边同我是沙鸥。
多情芳草旧知己，如意好山都上楼。
白发已前浑是梦，黄花相与又逢秋。
年来解得濠梁意，却笑游鱼误中钩。
题徐节妇卷用张方伯韵
作者：罗伦
朝代：明

懒拈鸾镜扫蛾眉，羞见杨花别故枝。芳草有情还夜合，贞松无梦与春移。妇人自我如男子，造化从他似小儿。一片铁心编不尽，直从删后更无诗。
题徐迂斋匡庐秋霁图用前韵
作者：罗伦
朝代：明

东南秀色甲天下，无限秋光落酒杯。紫盖黄旗山色见，光风霁月草堂开。群雄已散浮云梦，此老犹寻白鹿来。欲刬匡庐塞彭蠡，中原万里入平裁。
题新喻袁孝子方泰草亭
作者：罗伦
朝代：明

风花高下草烟青，春满袁家孝子亭。阿母瑶池香梦杳，綵衣犹隔翠云屏。
题族叔润屋先生鹊图
作者：罗伦
朝代：明

昨夜下天河，南飞路几多。归来无一语，无奈月明何。
题旴守仲仁玩易轩
作者：罗伦
朝代：明

白发萧萧思满巾，炉香不动闭关心。等閒欲问春消息，梅树枝头看浅深。
题春夜宴桃李园图赠陈粹之
作者：罗伦
朝代：明

春宵花月为谁明，罗绮筵中欲二更。东老仓皇眠不著，夜深还听管弦声。
题朋江朱望震成趣园
作者：罗伦
朝代：明

忽闻屐齿惊苍苔，可是渊明归去来。平生此老用不尽，黄金无数寒香开。
题李氏怀恩堂
作者：罗伦
朝代：明

东风何事欲沾巾，犹未全归七尺身。一片昊天头上立，此生长照此心真。
题松与溧水袁济
作者：罗伦
朝代：明

人心是浮云，一日几变易。吾友山下松，此心已如石。
题梅
作者：罗伦
朝代：明

南枝漏泄东君信，点破江南一片春。铁笛一声山月冷，半空飞下缟衣人。
题梅窗四好
作者：罗伦
朝代：明

冻合山河骨未摧，重阴先透一阳回。东风独与春光首，商鼎调羹俟子来。
题毛英懋春夏秋冬小画
作者：罗伦
朝代：明

曙气薰云壑，香风恋草堂。小舟轻一叶，恰好受风光。
题汉宫图
作者：罗伦
朝代：明

白蛇中断赤旂开，四百年中梦两回。惟有终南旧山色，雨馀犹自送青来。
题汉宫图
作者：罗伦
朝代：明

白蛇中断赤旗开，四百年中梦两回。
惟有终南旧山色，雨余犹自送青来。
题界江李文光八景继陈公甫作
作者：罗伦
朝代：明

石斋天下士，落笔浩纵横。江山欲改色，星斗芒寒明。界江忽在手，万里随君行。龙眠久黄土，此画天无精。想当盘礴时，半夜雷霆惊。依依古槐柳，不谢东风荣。紫烟生瞑色，霁月涵秋清。宛宛牧童起，翳翳渔灯青。摩诃乱吾伊，夜静如闻声。舍弟广东来，念子江湖英。唾壶歌欲缺，玉笥嵘苍冥。
题竹与萧球
作者：罗伦
朝代：明

玉英台下路，半夜舞青鸾。龙孙眠不得，疏影上阑干。
题芗城梁德刚书屋用林缉熙韵
作者：罗伦
朝代：明

乳燕鸣鸠甲水滨，小轩幽径足听闻。坐忘芳草翻疑梦，寒尽梅花剩得春。世事暗随灯烬落，年华偏恋老翁新。芒鞋竹杖身长健，频上金牛醉野人。
题邑史艾方师存机轩
作者：罗伦
朝代：明

艾宣昔日丹青学，写遍朝家及台閤。孤标雅操自天成，敢与诸黄较强弱。云孙自少心孔开，挟艺过我罗浮来。一峰山人忽惊讶，笔夺造化非常才。缅思今代老吟伯，诗载牛腰富能得。展图示我云锦章，尽是功名天上客。金牛野老谁与论，穷经栖云锁洞门。云胡索我写长句，安得好手如右军。诸公衮衮难趾美，空唱巴人污君耳。思君此去名愈香，何异彩凤鸣朝阳。会当上国写御容，天子穆穆侯皇皇。
题陈佥宪粹之和四皓图二首
作者：罗伦
朝代：明

秦坑气爇天，商山色方好。一鹿走寰中，孤凤鸣秋昊。多谢赤松徒，设网罗此老。片语回天心，一气嘘万槁。遂令箕帚妾，敢把汉宫扫。噫嘻隆准公，作事何潦草。箕颍去已遥，山林复谁好。亦有采芝翁，皓发照苍昊。嗣汉配彼天，赤手藉此老。东邻亥字人，独伴霜木槁。野雉怀鸩心，火龙宜电扫。何乃迷先几，人彘横秋草。
题陈佥宪粹之和四皓图二首·其一
作者：罗伦
朝代：明

秦坑气爇天，商山色方好。一鹿走寰中，孤凤鸣秋昊。多谢赤松徒，设网罗此老。片语回天心，一气嘘万槁。遂令箕帚妾，敢把汉宫扫。噫嘻隆准公，作事何潦草。
题陈佥宪粹之和四皓图二首·其二
作者：罗伦
朝代：明

箕颍去已遥，山林复谁好。亦有采芝翁，皓发照苍昊。嗣汉配彼天，赤手藉此老。东邻亥字人，独伴霜木槁。野雉怀鸩心，火龙宜电扫。何乃迷先几，人彘横秋草。
题陈粹之丙吉问牛图
作者：罗伦
朝代：明

遗黎横道剑横天，太武犹烦问一元。二百年终多事在，汉家丞相本无言。
题陈粹之龙
作者：罗伦
朝代：明

北斗司元柄，南湫亦化工。若无天在手，泉下不相容。
题饶松坡画四首
作者：罗伦
朝代：明

青山不解语，流水岂知音。仰面发长啸，苍苍对此心。云移山不动，客去水相随。高卧南窗意，羲皇祗自知。一棹归何处，柴桑是我家。莫言嫌一饱，篱下有黄花。笠下眼似海，驴背肩如山。雪月品题遍，翻笑天工悭。
题饶松坡画四首·其一
作者：罗伦
朝代：明

青山不解语，流水岂知音。仰面发长啸，苍苍对此心。
题饶松坡画四首·其三
作者：罗伦
朝代：明

一棹归何处，柴桑是我家。莫言嫌一饱，篱下有黄花。
题饶松坡画四首·其二
作者：罗伦
朝代：明

云移山不动，客去水相随。高卧南窗意，羲皇祗自知。
题饶松坡画四首·其四
作者：罗伦
朝代：明

笠下眼似海，驴背肩如山。雪月品题遍，翻笑天工悭。
题饶雯峰山水四首
作者：罗伦
朝代：明

混沌太古色，江山烟雾中。草堂无俗客，日日来春风。年抛造化外，气入烟霞间。夕阳林下路，白发照青山。素琴本无弦，白云本无心。虚舟在野外，知他浮与沉。层阴闭六合，万径无行踪。老翁不僵手，一丝繫春风。
题饶雯峰山水四首·其一
作者：罗伦
朝代：明

混沌太古色，江山烟雾中。草堂无俗客，日日来春风。
题饶雯峰山水四首·其三
作者：罗伦
朝代：明

素琴本无弦，白云本无心。虚舟在野外，知他浮与沉。
题饶雯峰山水四首·其二
作者：罗伦
朝代：明

年抛造化外，气入烟霞间。夕阳林下路，白发照青山。
题饶雯峰山水四首·其四
作者：罗伦
朝代：明
体裁：五言绝句

层阴闭六合，万径无行踪。老翁不僵手，一丝系春风。
题饶雯峰山水四首·其四
作者：罗伦
朝代：明

层阴闭六合，万径无行踪。老翁不僵手，一丝繫春风。
题饶雯峰梅二首
作者：罗伦
朝代：明

万古清香横宇宙，几枝疏影照寒晖。玉堂不识孤山趣，长日无言对紫薇。六合空无一点埃，暗香多在雪中来。柴门长日无人到，强半诗怀为汝开。
题饶雯峰梅二首·其一
作者：罗伦
朝代：明

万古清香横宇宙，几枝疏影照寒晖。玉堂不识孤山趣，长日无言对紫薇。
题饶雯峰梅二首·其二
作者：罗伦
朝代：明

六合空无一点埃，暗香多在雪中来。柴门长日无人到，强半诗怀为汝开。
题饶雯峰雁
作者：罗伦
朝代：明

时序炎凉异，南来又北归。乾坤三百里，惟尔识天机。
风梅
作者：罗伦
朝代：明

调元消息在花魁，昨夜东风特地来。湖上数枝看结实，苍生休道渴心埃。
飞舆横翠
作者：罗伦
朝代：明

碧云芳树与天齐，回首湖山万皱低。莫遣桃花逐流水，恐人疑是武陵溪。
马龙瑞芝堂咏
作者：罗伦
朝代：明

马家真龙种，西极来流沙。毓此玄气精，千载成灵华。应图光瑞日，鸿祉熙无涯。浩歌灵芝辞，为我怀汉家。
鸣虬亭
作者：罗伦
朝代：明

青山一幅鸣天机，丹崖万壑飞虹霓。青山莫管闲云非，闲云犹裹青蓑衣。
龙卧沧滨
作者：罗伦
朝代：明

白云飞尽寒潭清，空山草木流芳馨。秋日雷霆震复惊，春风头角深潜形。蛟人夜泣清湘碧，骊珠晓吐沧波明。泷滨泷滨明发灵，八荒净洗天瓢倾。
？头次容彦昭先祖妣？地处
作者：罗伦
朝代：明

？上三峰高倚天，斜倾北斗飞寒泉。野鸟啼吟古蜀帝，寒花的皪罗浮仙。龙山自落乌纱帽，马鬣新封翠玉钿。万古清明风木在，泪河东注下伊川。
�头次容彦昭先祖妣葬地处
作者：罗伦
朝代：明
体裁：七言律诗

�上三峰高倚天，斜倾北斗飞寒泉。野鸟啼吟古蜀帝，寒花的皪罗浮仙。龙山自落乌纱帽，马鬣新封翠玉钿。万古清明风木在，泪河东注下伊川。
�头次陈秉常
作者：罗伦
朝代：明
体裁：五言律诗

万里昆崙小，苍茫快此登。层云开赤脚，阴壑动玄灵。练石嫌天漏，寻花爱国馨。青山来恋我，应识草堂情。
别卢平江之任景陵
作者：罗兆鹏
朝代：明

江城萧飒起金商，尘海萍踪思渺茫。万里间关成梦鹿，十年留滞叹亡羊。白云岭外家乡远，青草湖边客路长。孤舫与君谈缱绻，夜深灯火下维杨。
别董临江二首
作者：罗兆鹏
朝代：明

遵路践寒雪，凌厉薄征衣。感时重慷慨，萍海各驱驰。顾尔鸿鹄侣，羁此鹪鹩枝。达士安所遇，宁能道戚施。分别岁且暮，悠悠鬓欲丝。健翮不丛止，修鳞无泽图。造车先斲轮，所事在遐途。丈夫出有为，安能繫一隅。泛轨戒晨作，怅望郁以纡。分携各努力，日月迈居诸。
别董临江二首·其一
作者：罗兆鹏
朝代：明

遵路践寒雪，凌厉薄征衣。感时重慷慨，萍海各驱驰。顾尔鸿鹄侣，羁此鹪鹩枝。达士安所遇，宁能道戚施。分别岁且暮，悠悠鬓欲丝。
别董临江二首·其二
作者：罗兆鹏
朝代：明
体裁：古风

健翮不丛止，修鳞无泽图。造车先斲轮，所事在遐途。丈夫出有为，安能系一隅。泛轨戒晨作，怅望郁以纡。分携各努力，日月迈居诸。
别董临江二首·其二
作者：罗兆鹏
朝代：明

健翮不丛止，修鳞无泽图。造车先斲轮，所事在遐途。丈夫出有为，安能繫一隅。泛轨戒晨作，怅望郁以纡。分携各努力，日月迈居诸。
别陈鹔林
作者：罗兆鹏
朝代：明

策马双江拥客旌，草青沙白不胜情。为怜南北行踪异，谩说阴晴世事更。幕府须筹征梦远，花封多爱去身轻。月明铃阁如相望，乘兴还酬首石觥。
厓山吊古
作者：罗兆鹏
朝代：明

荒树寒涛思惘然，斜阳空对旧山川。金牌痛哭朱仙日，玉玺飘零瘴海边。赤地春回无过雁，青山月落有啼鹃。何人更觅前朝恨，草市行宫锁断烟。
同曹明府游厓分韵得水字
作者：罗兆鹏
朝代：明

艺祖弘开基，仁厚植国纪。列宗绳其武，宽仁日重累。武功良未振，声容焉足恃。元丰励精年，杜鹃来洛水。酷梗延绍圣，元气遂以靡。宣和产玉芝，国是迷忧杞。霾云掩鄂宫，鳣鲸困蝼蚁。何俟逢厓日，天运已可揆。哀哉航海谋，飘飘竟何底。大厦势既倾，一木能支尔。天命尚斯须，臣分何涯涘。况幸一旅功，百蹶时复起。直以瓣香誓，之死而后已。岂不知废兴，穹壤秽虺豕。念厥生不辰，值此非常否。目击正气歌，激烈犹在耳。一汴二杭时，何人纡青紫。节彼厓山岑，屹屹轰苍峙。邻邻厓水石，洄澜壮砺砥。往来词墨客，千古切仰止。我朝重劝典，春秋崇明祀。贤侯修厥常，静嘉叶笾簋。郁郁祠畔松，湜湜涧中芷。微涛送我哀，遗芳犹濡轨。夙愿获追随，扁舟向江舣。溪鸟傍旟鸣，际此风日美。厓客怒涛寻丈起，中有柱石磊然砥。从前世变竟若何，亘古天植真如彼。吁嗟南渡事已非，宰臣奸回迷国是。和好翻成避敌锋，频徙那能延帝纪。汴杭闽广下日南，海岛岩厓逢即止。谁云瘴野与鲸波，堪作行朝兼草市。南人澢国蘖先萌，北虏入主运正否。旌旗蔽天日无光，楼船瀰海敌多垒。三千剑戟毒虺蛇，百万生灵困蝼蚁。三臣一节何为哉，孤后二王徒已矣。断维夺港亦传言，负玺沈江良信史。从容燕市分捐生，沈湎膻臊终朽死。只今往事独伤心，长使英雄频切齿。我来舟楫访行踪，目睹江山如历履。大明旌节百代然，小丑乱华一时耳。忠烈如存不足悲，变故靡常只如此。海门潮动客初帆，回首兴亡付流水。
同曹明府游厓分韵得水字·其一
作者：罗兆鹏
朝代：明

艺祖弘开基，仁厚植国纪。列宗绳其武，宽仁日重累。武功良未振，声容焉足恃。元丰励精年，杜鹃来洛水。酷梗延绍圣，元气遂以靡。宣和产玉芝，国是迷忧杞。霾云掩鄂宫，鳣鲸困蝼蚁。何俟逢厓日，天运已可揆。哀哉航海谋，飘飘竟何底。大厦势既倾，一木能支尔。天命尚斯须，臣分何涯涘。况幸一旅功，百蹶时复起。直以瓣香誓，之死而后已。岂不知废兴，穹壤秽虺豕。念厥生不辰，值此非常否。目击正气歌，激烈犹在耳。一汴二杭时，何人纡青紫。节彼厓山岑，屹屹轰苍峙。邻邻厓水石，洄澜壮砺砥。往来词墨客，千古切仰止。
同曹明府游厓分韵得水字·其三
作者：罗兆鹏
朝代：明

厓客怒涛寻丈起，中有柱石磊然砥。从前世变竟若何，亘古天植真如彼。吁嗟南渡事已非，宰臣奸回迷国是。和好翻成避敌锋，频徙那能延帝纪。汴杭闽广下日南，海岛岩厓逢即止。谁云瘴野与鲸波，堪作行朝兼草市。南人澢国蘖先萌，北虏入主运正否。旌旗蔽天日无光，楼船瀰海敌多垒。三千剑戟毒虺蛇，百万生灵困蝼蚁。三臣一节何为哉，孤后二王徒已矣。断维夺港亦传言，负玺沈江良信史。从容燕市分捐生，沈湎膻臊终朽死。只今往事独伤心，长使英雄频切齿。我来舟楫访行踪，目睹江山如历履。大明旌节百代然，小丑乱华一时耳。忠烈如存不足悲，变故靡常只如此。海门潮动客初帆，回首兴亡付流水。
同曹明府游厓分韵得水字·其二
作者：罗兆鹏
朝代：明

我朝重劝典，春秋崇明祀。贤侯修厥常，静嘉叶笾簋。郁郁祠畔松，湜湜涧中芷。微涛送我哀，遗芳犹濡轨。夙愿获追随，扁舟向江舣。溪鸟傍旟鸣，际此风日美。
山居
作者：罗兆鹏
朝代：明

夹道青松十里赊，云霞深处有仙家。藤萝昼掩无人到，落尽春风几树花。
琉璃井
作者：罗兆鹏
朝代：明

腥尘西望满燕山，帝业河东指顾间。明月不关兴废事，夜深来照井湲潺。
西湖
作者：罗兆鹏
朝代：明

羽檄江门报险难，湖光潋滟得身閒。窥春柳叶方青眼，隔岸桃花未破颜。桧劈囚秦忠武庙，亭开放鹤小孤山。笙歌不厌希文客，漫与游人一醉还。
过三忠祠
作者：罗兆鹏
朝代：明

武林地尽势成空，胜员当收一战功。大统山河难驻跸，片帆溟海作行宫。穷荒共泣祥兴诏，遣庶犹存烈士风。百战一心终报国，贞魂长赴海门东。
闺意回文
作者：罗兆鹏
朝代：明

春去怨花飞曲径，夜深窥月漾疏棂。人离远寄难成锦，绣罢慵妆晚阁凭。
题南泉
作者：罗兆鹏
朝代：明

混沌开坤轴，滔翻落九霞。静通山下脉，流出洞中花。玉润涵天碧，环声入涧赊。美人曾洗耳，休更染尘沙。
鸡鸣山睡起写怀次陈华山壁间韵
作者：罗兆鹏
朝代：明

山房夜半酒初醒，浣浣阶前竹露生。远柝击随风敛阵，疏钟鸣向月低楹。松峰画布禅关峭，花径云封客梦清。吟罢忽惊秋事晚，厌闻塞雁向南声。
重游南山
作者：罗凤
朝代：明
体裁：七言律诗

天涯莽莽寄行踪，兴在溪云水月中。簿领不妨游半日，杖藜今又继诸公。机心谁辨问蕉鹿，歧路直堪拟雪鸿。俯仰悠然成一笑，南山秋色浩无穷。
炼丹井
作者：罗务光
朝代：明
体裁：七言绝句

袖得罗浮玉乳鲜，归来石鼎细烹煎。空山明月无人到，自汲清幽井里泉。
吟舫为陈太常赋
作者：罗周
朝代：明
体裁：五言排律

来往寄烟波，其如逸兴何。静依汀蓼泊，閒拂渚蘋过。汎汎同江苇，亭亭隐浦荷。醉来忘系缆，游处胜鸣珂。榜石登吴峤，观潮度浙河。虫鱼劳细咏，鸥鸟避狂歌。稍畏渔郎杂，宁愁尹节呵。才矜扬凤吐，稳胜灞驴驼。笔幻烟霞态，肠抽锦绣窠。却缘佳句恼，酹酒谢诗魔。
寓怀二首
作者：罗周
朝代：明

为山在终蒉，凿井须及泉。弱龄昧所适，中道遂弃捐。穷庐耻衰朽，肝肠日忧煎。我思古达人，亦以文辞宣。不聆南山歌，谁知宁戚贤。有兔正爰爰，雉乃罹于罗。福善与祸淫，此理今则那。醇风日浇漓，笑谈生矛戈。陆行畏巉岩，水往多风波。兀坐若无觉，秋风振庭柯。
寓怀二首·其一
作者：罗周
朝代：明

为山在终蒉，凿井须及泉。弱龄昧所适，中道遂弃捐。穷庐耻衰朽，肝肠日忧煎。我思古达人，亦以文辞宣。不聆南山歌，谁知宁戚贤。
寓怀二首·其二
作者：罗周
朝代：明

有兔正爰爰，雉乃罹于罗。福善与祸淫，此理今则那。醇风日浇漓，笑谈生矛戈。陆行畏巉岩，水往多风波。兀坐若无觉，秋风振庭柯。
春朝荣遇为梁方伯赋
作者：罗周
朝代：明
体裁：五言排律

晓漏彻金门，千官肃骏奔。龙蛇旂影动，貔虎仗仪屯。香雾笼仙佩，红云拥帝阍。朝参方岳重，垂拱圣人尊。班接鹓鸿侣，荣沾雨露恩。燕当青琐闼，光照紫薇垣。翠釜来芳馔，琼浆注上樽。宫袍颁兽锦，鼎食赐熊蹯。臣职思无忝，天颜喜自温。欢声腾海宇，和气蔼乾坤。霄露殊优渥，皇猷待讨论。愿留周召伯，长尔镇雄藩。
荔枝山鸟
作者：罗周
朝代：明
体裁：七言绝句

雨过蛮溪敛瘴烟，猩红万朵压枝鲜。谁知山鸟偷衔去，又是红尘一骑前。
题鹰·其一
作者：罗周
朝代：明
体裁：古风

饥鹰困绦绁，敛翮自卑栖。匪无搏击能，所愧奋迅迟。唶彼籓间雀，无为遽见欺。秋风有时至，万里逞雄姿。
题鹰·其二
作者：罗周
朝代：明
体裁：古风

胡鹰锦为羽，利爪雄武臣。健翮剪荆棘，逸气凌秋旻。击物时未遂，卑栖耻依人。谁当解羁絷，为空狐兔群。
与东丈并桨南归索余鹪鹩园诗舟次鹅湖萧然无事辄以艰韵成之政得五首言之不次冀略之耳
作者：罗奕佐
朝代：明

会心不在远，人境寄幽栖。夹竹开丛径，穿池灌药畦。閒行扫石坐，得意剪桐题。岂但冥鸿理，还看养木鸡。一区虽近市，半亩暗通江。高柳低城堞，流萍漾绮窗。窥纶鱼泼泼，饮砚鸟双双。不厌南邻近，从君倒玉缸。君怀鸿鹄志，且托鹪鹩巢。野槿红相映，幽篁翠欲交。人疑张仲蔚，园近孟城坳。自有凌云赋，无劳作解嘲。一丘吾未遂，三径尔宁眈。玄豹山中雾，苍虬江上潭。卷帘花气入，散帙水光涵。何日投云壑，相期更结庵。选地非关僻，为幽胜自添。短篱藏曲折，片石露锋尖。茶火轻摇竹，城云半压檐。此中心便远，何事学陶潜。
与东丈并桨南归索余鹪鹩园诗舟次鹅湖萧然无事辄以艰韵成之政得五首言之不次冀略之耳·其一
作者：罗奕佐
朝代：明

会心不在远，人境寄幽栖。夹竹开丛径，穿池灌药畦。閒行扫石坐，得意剪桐题。岂但冥鸿理，还看养木鸡。
与东丈并桨南归索余鹪鹩园诗舟次鹅湖萧然无事辄以艰韵成之政得五首言之不次冀略之耳·其三
作者：罗奕佐
朝代：明

君怀鸿鹄志，且托鹪鹩巢。野槿红相映，幽篁翠欲交。人疑张仲蔚，园近孟城坳。自有凌云赋，无劳作解嘲。
与东丈并桨南归索余鹪鹩园诗舟次鹅湖萧然无事辄以艰韵成之政得五首言之不次冀略之耳·其二
作者：罗奕佐
朝代：明

一区虽近市，半亩暗通江。高柳低城堞，流萍漾绮窗。窥纶鱼泼泼，饮砚鸟双双。不厌南邻近，从君倒玉缸。
与东丈并桨南归索余鹪鹩园诗舟次鹅湖萧然无事辄以艰韵成之政得五首言之不次冀略之耳·其五
作者：罗奕佐
朝代：明

选地非关僻，为幽胜自添。短篱藏曲折，片石露锋尖。茶火轻摇竹，城云半压檐。此中心便远，何事学陶潜。
与东丈并桨南归索余鹪鹩园诗舟次鹅湖萧然无事辄以艰韵成之政得五首言之不次冀略之耳·其四
作者：罗奕佐
朝代：明

一丘吾未遂，三径尔宁眈。玄豹山中雾，苍虬江上潭。卷帘花气入，散帙水光涵。何日投云壑，相期更结庵。
初赴公车亲友子弟饯送江上
作者：罗奕佐
朝代：明

汉帝徵贤日，长卿入洛年。祇应乘遘会，非敢薄云烟。万里辞亲苦，连枝恋弟偏。稚儿犹解别，诸友亦相牵。送送临江浦，迢迢望斗边。风尘双剑里，云树一杯前。兔影分行帐，鸡鸣理去船。寒灯投夜宿，孤桨入云穿。旅食凭兄在，长途仗仆怜。过邦非土俗，度岭异山川。腊去年应改，舟移月几圆。微名如可就，重聚小阳天。
双忠庙
作者：罗奕佐
朝代：明

翠华西幸拥戈兵，突兀睢阳守汉旌。信有刚肠支百战，不将枵腹弃孤城。涛声似写江淮恨，庙貌真悬旅客情。倚剑为君歌易水，萧萧风雨海门生。
寄怀内兄潘子科
作者：罗奕佐
朝代：明

动忆龙舟别，劳将雁字频。功名三寸舌，湖海一閒身。客思惊花露，归期及稻新。浮沉千古意，寄语下机人。
山中即事
作者：罗奕佐
朝代：明

静处不知晓，晏眠人未醒。凉生一夜雨，洗出四山青。蝉影隔深竹，云光留小亭。寂然浑无事，起读太玄经。
惠来晚发
作者：罗奕佐
朝代：明

整驾出孤城，中天月尚明。雪花侵野白，烟树隐林平。山逐行人改，云从去马生。传言大陂口，畏路转关情。
文相祠
作者：罗奕佐
朝代：明

汴杭回首事成空，野庙萧条榛棘中。不为翠华勤一旅，可留丹史照孤忠。杯倾立马精灵在，魂逐啼鹃血泪红。只有五坡遗旧恨，年年秋树隐悲风。
日落
作者：罗奕佐
朝代：明

日落江风起，天寒海雾迷。岸欹仍削壁，沙尽更斜溪。野草山山火，荒村处处鼙。感时伤暮色，沉醉任羁栖。
望岱
作者：罗奕佐
朝代：明

崔嵬乎，泰山之高高于青天，撑持东北雄吴燕。俯瞰青徐大野连，黄河下折飞流泉。七十二代同封禅，秦松汉石锁寒烟。中有真人检玉篇，餐芝吸露何飞仙。
浩溪晚泊怀客无极
作者：罗奕佐
朝代：明

江雾远含空，川原望不穷。灯明烟渚外，人语水声中。漂泊同舟舸，交游类转蓬。卷帘宵不寐，吟望穗城东。
漂母祠
作者：罗奕佐
朝代：明

为访淮阴迹，犹存漂母祠。千秋无霸业，一饭有遗思。草带王孙恨，蝉馀国士悲。飘零吾自笑，寄食好依谁。
立秋日抵家
作者：罗奕佐
朝代：明

杨柳新舒帝里过，梧桐初下返烟萝。堪娱老大加餐健，犹喜儿童识字多。燕垒经秋还傍主，柴门依旧亦张罗。黄金白发休相问，箕踞风前但啸歌。
莫村驿风雨骤至
作者：罗奕佐
朝代：明

带月开头罟客喧，江风怒号雨翻盆。长涛乍涌天兼合，古岸欹悬昼欲昏。何处郊原回独马，有时山壑啸孤猿。丈夫飘荡浑无着，徒倚酣歌望远村。
逢一载酒夜过燕邸
作者：罗奕佐
朝代：明

不是扬雄宅，谁人载酒来。鸣驺惊犬吠，掩户命童开。客计怜同调，乡心共一杯。帝城今少禁，车骑任迟回。
金陵歌
作者：罗奕佐
朝代：明

先皇长策鞭九区，江山蜿蜒开神都。江连二水成天险，地值三山控帝图。帝城宫阙天中起，拥骑鸣珂半朱紫。繁华虚想六朝馀，栉沐应须念丰芑。
湖中荔枝
作者：罗安国
朝代：明

珠树离离霞里看，晚风摇曳水云香。鸡冠倒映生红浪，凤髓凝脂结茜囊。无数美人来入梦，有时迁客劈盈筐。碧桃玉女瑶池会，争似湖中十八娘。
云门寺
作者：罗宜
朝代：明
体裁：古风

长歌康乐诗，远访麻源谷。逶迤山窦深，缭绕村路曲。憩坐云门幽，净扫苔阶绿。飞桥卧晴虹，奔流漱寒玉。铜陵故无恙，华子今不复。瞻彼钓鱼台，缅想藏书屋。胜迹半已非，游观骇心目。居人巢云松，潇洒异尘俗。开樽畅雅怀，题诗继芳躅。一笑澹忘归，斜阳下山麓。
钱塘怀古题仙源云仍家谱
作者：罗宜城
朝代：明

南渡戎衣寄海壖，中原王气集幽燕。寒潮落日三千里，秀麦东风六十年。梦里玉鱼无葬地，劫馀金像出中天。谁知客子登临处，已后当时尚惘然。
游齐山
作者：罗宪凯
朝代：明
体裁：五言律诗

何处齐山路，垂杨五里阴。崚嶒开石壁，迤�瞰江浔。柱笏诸峰出，流云众壑深。乘春风日好，蜡屐乍追寻。
临春阁
作者：罗宾王
朝代：明

临春台榭半啼鸦，昔日能堪几丽华。前道只今都是柳，谁人知有后庭花。
九月初九父子同日下狱十一夜传有令勒余自裁守牢者将余严禁待命篝灯草嘱并封所著古书付儿续一律
作者：罗宾王
朝代：明

传是将军令，重牢击柝频。暂时犹父子，今夜尽君臣。待命听残漏，封书谢古人。离魂将有去，珍重莫迷津。
冬日送卢山人入桐庐访孙明府
作者：罗宾王
朝代：明

河梁此为别，风雪入年残。况问彭郎渡，还归严子滩。青山空向老，江水至今寒。寄语桐庐宰，穷交自古难。
初夏迟社中诸子
作者：罗宾王
朝代：明

古巷扃萝雨，墙花隔路尘。闭门聊学圃，移竹待过人。剪绿怀新果，留红惜去春。时艰轻聚散，相见莫辞频。
同肄僧夜话时僧亦下狱
作者：罗宾王
朝代：明

焰焰孤灯挂壁偏，铁围深锁半檐天。墙花夜落重沟水，梁月寒归古殿烟。鞭石久驱秦日月，射潮谁捍粤山川。老僧不解兴亡事，数记楞严第几篇。
吴门
作者：罗宾王
朝代：明

访古娄江万木疏，夕阳西下几丘墟。谁人却傍要离冢，有客还探大禹书。鹤市只今犹泣玉，酒城无复过游车。吴门亦有逃名者，何事吹箫向阖闾。
哭黄湘卿诸义士
作者：罗宾王
朝代：明

一笑辕门日又昏，英雄能有几人存。谁云市井多亡赖，自昔屠沽肯报恩。藏血有时终化碧，漆身何处认归魂。馀生漫后须臾死，泣向西风孰可论。
寄山阴王季重
作者：罗宾王
朝代：明

山阴长忆数年馀，闻道烽烟半草庐。岂有柯亭还寄傲，可能梅市尚宁居。残灰到处遗秦火，登穴谁从探禹书。报国莫辞人已老，兵荒容易问樵渔。
寄徐巢友游二禺
作者：罗宾王
朝代：明

寄览何知老大艰，游踪不定二禺间。寒江急急舟横水，夜雨潇潇人扣关。古木傲云惟卧石，秋风爱客又还山。磨崖读遍飞空字，定有猿归献玉环。
寄怀黄逢永久客吴越
作者：罗宾王
朝代：明

江南三月时，花发满棠梨。故国开将遍，游人多未知。云山何处尽，岁月自迁移。莫遣春风里，年年马首吹。
寄本师空老和尚兼呈天大师
作者：罗宾王
朝代：明

年来长下狱，不负狱中灯。此地人谁到，怀师道益增。敢无惭羑里，犹恐愧孙登。盼盼慈光上，巢云定几层。
寒食与诸子游东郊
作者：罗宾王
朝代：明

雨歇郊原马去迟，荒林斜日道傍碑。石人对笑此何世，山鸟如歌又一时。侠骨夜残青草月，游魂春老白杨枝。他年此日逢寒食，麦饭香风知为谁。
山居答徐巢友
作者：罗宾王
朝代：明

造化愿人少，百草无停春。遇物辄生叹，终非葛天民。胡为乡与土，颦笑厌我真。草草百年内，相逢几醉人。何如玄洲子，金玉同灰尘。怡情在山水，天地爱其贫。
徐州戏马台
作者：罗宾王
朝代：明

鸿沟分据楚天开，一吒横鞭独上台。濉水漫誇调马去，砀山谁信斩蛇回。孤城日落寒烟积，古渡人归暮角催。南望长桥莫回首，隔河空见雁飞来。
慈云丈室春日喜双燕来巢
作者：罗宾王
朝代：明

岂无城市好，爱此近禅林。择处偏多意，栖迟见尔心。炉香同昼永，灯火一帘深。来岁还相访，云中认磬音。
春日送友人入虔州
作者：罗宾王
朝代：明

旅雁归不尽，春风朝又过。东郊一以别，青草更如何。客舍吹榆火，征衣换越罗。关河莫回首，杨柳暮烟多。
李定夫下宪狱寄之
作者：罗宾王
朝代：明

自分难逃纲，闻君复禁门。千金何用侠，七尺且酬恩。末世亲知薄，时难友谊存。诘朝谁后死，先为一招魂。
清明后一日同诸子踏青
作者：罗宾王
朝代：明

清明才过日，万绿已归林。更踏路边草，难为行客心。白云遥望杳，古木向人深。岁岁春还暮，青山独至今。
狱中同几儿守岁
作者：罗宾王
朝代：明

苦历三冬尽，更残欲报春。颁正无旧历，守岁有孤臣。炉续馀香火，灯留半壁人。呼儿还问礼，流泪谢君亲。
登镇海楼
作者：罗宾王
朝代：明

城上春风春草幽，栖迟王粲独登楼。青山碧石云无际，明月长江空自流。飞鸟尚依梁苑树，落花犹似汉宫秋。倚阑不尽兴亡恨，海色松声催客愁。
祖心和尚无傲将军久滞京浙作此寄之
作者：罗宾王
朝代：明

笑别成沧海，怜君复浪游。几年京口雨，长夜白门秋。疲马将人老，寒关共月愁。华亭有归鹤，遗泪不堪留。
秋日寄送友人入蜀
作者：罗宾王
朝代：明

日暮溪风吹女萝，故人西去近如何。黄陵庙口芦花落，白帝城边秋草多。失路自惭监骥泣，途穷谁听饭牛歌。停鞭为问邛崃道，九折曾经几客过。
花田
作者：罗宾王
朝代：明

素馨花发月如烟，一缕香云起暮田。长恨渡头东逝水，年年空送卖花船。
苏台
作者：罗宾王
朝代：明

登台日春上姑苏，吴越江山半绿芜。旧苑有时游野鹿，扁舟何日复归湖。采香径冷花空落，响屧廊空月自孤。欲向胥涛问流水，恨随沧海几时枯。
莫愁湖
作者：罗宾王
朝代：明

春草萋萋十里铺，石头城外莫愁湖。六朝花柳犹如昨，不见湖边有姓卢。
菩提树
作者：罗宾王
朝代：明

灵根渡海来，间关自天竺。荫此旃檀林，枝柯贞以肃。日日荡其光，宁为造化育。回视梁唐春，荣枯成一宿。百草皆有生，百草皆有欲。安得群物心，忘情若斯木。
西湖
作者：罗宾王
朝代：明

看花三月到湖西，湖草青青水拍堤。两岸绿遮游马去，六桥红暗画船齐。竹枝歌散荒陵冷，月笛吹残故苑低。独有杜鹃春不住，度江犹向汴梁啼。
辛巳三月寇陷襄阳杀襄藩逾旬破洛阳福藩死之两郡居民屠戮不可胜纪
作者：罗宾王
朝代：明

文士侈言兵，希取印如斗。积误非一朝，冠至如拉朽。召募烦中枢，司农劳税亩。竭粟养骄兵，渐积成敝笱。卒尔襄阳城，藩封失其守。城陷鼓声死，日落大旗走。曾闻赐尚方，三载专征久。勉死谢三军，徒为军国丑。嗟彼泄泄人，处堂不思咎。悲忧草野人，抱膝徒白首。
迎春曲
作者：罗宾王
朝代：明

艳杀街前游冶装，可怜楼上笑生香。不知帘内看帘外，只道儿郎看女郎。
除夕雨雪时客并州
作者：罗宾王
朝代：明

客舍三更火，天涯两岁身。雪留今夜腊，雨报隔年春。薄醉存寒意，明灯见发新。遥怜儿女夕，能解忆游人。
黎美周燕归携峨嵋僧过访出新诗见赠和答
作者：罗宾王
朝代：明

知有心期在，干时岂未能。方归湖海客，随伴蜀山僧。细草迎幽径，閒花笑古藤。池塘有新句，留梦待佳朋。
文笔峰
作者：罗尚质
朝代：明

秀技琼林迥不群，千寻霜颖插青云。晓风吹起江淹梦，散作朝霞五色文。
午门早朝简欧祯伯黎惟敬
作者：罗岳
朝代：明

皇州莺啭柳条轻，五漏追趋待禁城。汉倬金茎天阙晓，日华仙仗衮衣明。肯持列戟辞方朔，入奏凌云谢长卿。幸缀玉墀鹓序后，蓬茅因得罄生平。
灊山古风
作者：罗庄
朝代：明
体裁：古风

淮西胜地称舒州，人烟浩渺林木稠。山奇水秀足灵秘，古云十景何清幽。嵯峨天柱起天杪，俯视群峰绝低小。年多积雪类琼瑶，日炙风暄融未了。何人坐石临溪涯，笑把酒岛倾流霞。一杯之泉天所酿，至今风味犹堪誇。山谷岩深泉澈底，清音乱入群僧耳。悠悠深涧出前山，一色瑶光净如洗。乔公二女秀所种，秋水并蒂开芙蓉。只今零落遗故址，令人千古思馀风。诗崖石刻藏幽谷，水咽泉声如嗽玉。琉璃击碎韵铿锵，清气逼人清彻骨。仙人炼药已成丹，飙车一去何当还。火冷丹炉烟未息，至今仙迹馀名山。舒王台上古时月，曾见舒王为相业。年年月出有盈亏，相业污隆何足说。吴塘烟晓玉波溶，扁舟一叶西复东。纷纷行客过复渡，犹诧曹瞒筑堰功。古洞石牛生特异，头角峥嵘颇相似。当时鲁直笑攀骑，铁笛吹残鞭不去。九龙井畔多灵湫，西风日夕寒飕飕。居民不特少蚊蚋，六月不热疑清秋。天生好景在人世，阆苑蓬莱奚足贵。何当结屋傍灊峰，收拾诗瓢贮清气。
咏双鹤
作者：罗应耳
朝代：明

仙姿雪色自相依，日月笼中影欲飞。同是云天双羽翼，长鸣不逐雁行归。
慧花园杂咏
作者：罗应耳
朝代：明

晴天一线午风疏，钓得秋江二尺鱼。去换松花三两斗，欲招閒客看葵蔬。晨起浇蔬路欲迷，偶将双屐向花蹊。桃源深处何人到，祇觉飘红舞大堤。兴来且自种桑麻，倦即逡巡问酒家。徙倚漫凭醒醉否，一床欹枕夕阳斜。风流月色过前津，剩有山泉绕四邻。来客麈谈经夜永，阶除清露湿衣巾。
慧花园杂咏·其一
作者：罗应耳
朝代：明

晴天一线午风疏，钓得秋江二尺鱼。去换松花三两斗，欲招閒客看葵蔬。
慧花园杂咏·其三
作者：罗应耳
朝代：明

兴来且自种桑麻，倦即逡巡问酒家。徙倚漫凭醒醉否，一床欹枕夕阳斜。
慧花园杂咏·其二
作者：罗应耳
朝代：明

晨起浇蔬路欲迷，偶将双屐向花蹊。桃源深处何人到，祇觉飘红舞大堤。
慧花园杂咏·其四
作者：罗应耳
朝代：明

风流月色过前津，剩有山泉绕四邻。来客麈谈经夜永，阶除清露湿衣巾。
长门怨
作者：罗应耳
朝代：明

月明风细度昭阳，魂梦空劳独夜长。少小入宫歌且舞，娥眉犹未识君王。
潘子迁社兄以诗见赠赋此寄怀兼申华祝
作者：罗应许
朝代：明

不醉醇醪已十霜，诗情酒思瘦耶狂。如何明月人千里，宛在蒹葭水一方。纳海吐霞生野癖，草玄飞墨带芝香。长年饱植琅玕树，郁起云间双凤凰。
龙穴山题壁
作者：罗彪
朝代：明

赤龙飞去散甘霖，只有灵湫万丈深。千古江山存旧迹，四时烟雾锁长林。鼎湖雨霁留寒色，禹浪春浓结暝阴。昨夜前溪雷雨过，空应灵物重来寻。
题江头渔聚
作者：罗懋义
朝代：明

附渚依汀者，丝纶掌握中。共悲名利客，故醉武陵中。
题洲渚流芳
作者：罗懋义
朝代：明

江水清且漪，纪功者谁子。便欲买扁舟，垂钓绥江涘。
太平寺·其一
作者：罗明
朝代：明
体裁：五言律诗

一径入禅室，空门绝世纷。捲帘看竹雪，挂袖染松云。碑古龙纹暗，峰高鹫影分。老僧心了了，释话当论文。
太平寺·其三
作者：罗明
朝代：明
体裁：五言律诗

重来游宝地，扫壁漫吟诗。树暗云归早，山高月上迟。松摇栖鹤梦，钵洗化龙池。试问无生法，嘻嘻笑不知。
太平寺·其二
作者：罗明
朝代：明
体裁：五言律诗

古木映疏篁，垂阴锁殿廊。露吟山佩冷，云卧石床凉。贝叶翻春绿，昙花散晚香。楞严应诵罢，心迹两相忘。
苏仙岭·其一
作者：罗明
朝代：明
体裁：七言律诗

行尽溪山更上山，白云深处是仙关。望中吴楚乾坤大，坐底松乔日月閒。岩草翠摇鹦鹉绿，涧花红染鹧鸪斑。登临未了残诗句，付与烟莎雾柳间。
苏仙岭·其二
作者：罗明
朝代：明
体裁：七言律诗

金碧楼台倚半空，松花不扫白云封。紫绡制氅烟霞色，斑笋裁冠玳瑁容。龙甲捲来天外雨，鹤翎梳破树头风。世人若问长生诀，洞口桃花几度红。
游烂柯山宿莲圣庵·得清字
作者：罗晋侯
朝代：明

绝壁先登猿鹤惊，千盘危磴喜微晴。云封远瀑明还暗，路入层峦险复平。莲漏静分香涧寂，松风飘落石棋声。缘兹结得山灵约，翠湿衣衫尘梦清。
石室赠仰虚道士
作者：罗晋侯
朝代：明

炼成紫府白朱砂，别有仙人远折麻。且待青鸾觞柏叶，莫驱鸡犬住桃花。
张中丞殿落成
作者：罗柔
朝代：明

天宝人豪浩气横，当年殉国死犹生。出奇漫折蒿为矢，制胜能令草作兵。手抚疮痍还突阵，口含茶纸更登城。要知灵武迥銮日，半是睢阳金鼓声。
西山小集和敏斋韵
作者：罗柔
朝代：明

小桥编竹贴沟底，入画青山满屋西。谁倩黄鹂坐高柳，嘤嘤偏向落红啼。
燕山陈生为吾写真口占赠之
作者：罗槐
朝代：明

英溪林隐老烟霞，意态凭君认不差。貌我清癯如野鹤，一筇支石倚梅花。
麻地岭拜三代祖墓
作者：罗槐
朝代：明

晓登麻地岭，露发松楸气。三代安祖茔，屡入吾梦寐。岂必清明来，展拜享堂内。纸钱飞上天，酹酒香归地。苔翳王公碑，不敢侵其字。定有精灵归，气脉通苗裔。下山馀白云，护我先灵在。
捣蕨歌
作者：罗永恭
朝代：明
体裁：古风

南村北村日卓午，万户喧嚣不停杵。初疑五丁驱金牛，又似催花挝羯鼓。由来捣蕨响希微，顷刻化作黄尘飞。一声或高一声急，声声透天彻地脉。妇男子侄争献工，倾筐漕漕流玉液。流玉液，还叹息。今晨犹得炊，明朝无颗粒。山妻空倚门，痴儿徒面壁。勤劬频捣岂辞疲，全家拟疗三时饥。堆盘炊熟紫玛瑙，入口嚼碎明琉璃。溶溶漾漾甘如饴，但觉馁腹回春熙。息肩弛担气尚喘，荷锄又入南山陲。君不见晋安司马食肉糜，艰难稼穑全未知。又不见商山老人只茹芝，首阳先生只采薇。岂识有此风味奇，贤愚千载谁是非。我歌踯躅聊解颐，方今太仓徒尔为，赈恤诏令闻见稀。苍生如此困贫馁，安得斗米三四文钱时。
云锦峰
作者：罗汝敬
朝代：明
体裁：古风

庐山东南云锦屏，裂云制锦罗紫青。水帘卷秋天漠漠，春色入树花冥冥。屏阴处处青山小，古刹鸣钟自昏晓。一镜平湖凝黛螺，万里长天度飞鸟。故人旧隐斗南家，玉堂十载思烟霞。何时乞得南归去？醉卧屏前扫落花。
彭蠡湖
作者：罗汝敬
朝代：明
体裁：古风

庐山之阳彭蠡湖，鼋鼍窟宅蛟龙居。三湘七泽相簸荡，蛰纳江汉沧溟俱。湖中风景殊朝暮，黛色波光互吞吐。雨边帆影九江城，云际钟声落星渚。我生癖爱山水幽，梦著只在匡南游。无因得似随阳鸟，年年归看湖上秋。
旷览亭
作者：罗汝芳
朝代：明
体裁：七言绝句

姑山亭子对江澄，秋尽天风夜不生。江上千山万山月，淡烟收与浪痕平。
珠溪漫兴和揭傒斯
作者：罗汝芳
朝代：明
体裁：七言律诗

夜深银烛坐凭阑，恍是身游霄汉间。香雾潭纷龙欲卧，长林风绕凤初还。金仙紫盖云中驾，玉女青螺月下鬟。错落泉声流底乱，梦回时作佩珊珊。
登从姑山
作者：罗汝芳
朝代：明
体裁：七言律诗

灵峰胜迹几何年，此日登临不偶然。石擘巨灵青拔地，水分旴姥碧涵天。烂柯人散闲棋局，飞锡僧归袅篆烟。薄暮钟声催揽辔，满怀诗思浩无边。
龟峰寺次韵
作者：罗汝芳
朝代：明
体裁：五言律诗

洞府真仙境，人间自古今。天门通海色，石窦满云阴。白鹿来仙迹，苍苔认客吟。清秋际高爽，杯酒万峰临。
三山竞秀
作者：罗泰
朝代：明
体裁：五言排律

八郡皆钟秀，三山独擅名。俗沾常衮化，地壮越王城。突兀龙腰曲，逶迤凤穴平。薇垣千树绕，榕市百花明。左向鳌峰望，斜通北界行。九仙遗旧迹，千古寄佳声。乌石邻霄近，青云接地生。盘回成委曲，鼎立斗峥嵘。此地饶清况，当年集俊英。明公多胜览，书此报瑶京。
丹青谱
作者：罗泰
朝代：明
体裁：七言律诗

客至东轩午罢经，兴来犹喜玩丹青。只消半榻开缃帙，何用千间列画屏。楚水吴山秋历历，江云渭树晚冥冥。古今人物皆陈迹，独有渔翁傲晚汀。
云谷春耕
作者：罗泰
朝代：明
体裁：五言排律

幽栖云谷叟，千载紫阳翁。耕隐名犹在，真儒世所宗。农风移建水，道化属欧东。早作乘春泽，时耕获岁丰。鸟声芳树里，人语暝烟中。经界千畦隔，萦回一水通。耨云过别垄，饷草入深丛。浊酒呼邻共，新炊与客同。南阳忆诸葛，陇上候庞公。谩道遗安计，明当起卧龙。
双剑交津
作者：罗泰
朝代：明
体裁：五言排律

龙剑何年化，芳名寄古津。滩流交赴海，风景蔼如春。山绕孤城外，桥分二水滨。光芒射牛斗，灏气接穹旻。搜索应无物，腾骧似有神。天秋悲估客，月夜泣鲛人。毓秀英灵在，兴贤泰运新。延平传有自，仲素道弥纯。形胜登舆籍，文章动缙绅。重脩千古事，辉焕耀全闽。
双剑匣
作者：罗泰
朝代：明
体裁：七言律诗

双龙久向匣中藏，一旦逢时自发扬。神物欲归沧海去，玉函深掩白波光。斗牛夜宿三更月，锁钥秋开数尺霜。大手指挥尘不染，人间从此见锋铓。
寄弟宗本
作者：罗泰
朝代：明
体裁：七言律诗

连枝同气不同芳，老大应怜各一方。静夜碧窗惟有月，流年青镜总成霜。陟冈见雁和云远，藉酒消愁苦漏长。遥想兰台春草梦，觉来还似旧池塘。
寄林尚默
作者：罗泰
朝代：明
体裁：七言排律

仙帆晓挂越江波，别思临流可奈何。歧路每怀杨子泣，河梁愁绝李陵歌。翩翩去旆连苍霭，寂寂衡门掩碧萝。故国片云看渐远，乱猿孤枕听偏多。烟空剑水鸣榔入，月满琅溪倚醉过。独树雨中分翠幄，七峰亭际蔼青螺。论交未必无张邵，抱璞应怜有卞和。念子忽成经岁别，嗟予巳觉半生讹。壮怀倚剑临孤馆，归梦惊秋感露柯。征雁影沈悲楚客，玉箫声杳忆秦娥。集贤久拟开东阁，阊阖应知候晓珂。霄汉期君称独步，青毡宁复久蹉跎。
寄编修林尚点
作者：罗泰
朝代：明
体裁：古风

昔曾梦入蓬莱景，百合流云翳天影。瑶草春香翠雾凉，石室苔纹紫花冷。羽衣仙子华阳君，手持玉麈扬清芬。饮我丹霞�琼液，授我赤篆书符文。须臾拂袖淩空去，别鹤离鸾向烟雾。西风吹佩玉琳琅，举首遥闻共天语。天门楼阙参差开，九龙郁结黄金台。神霄雨露一挥翰，三十六地皆风雷。觉来捲幔南山晓，壮心一点秋波皎。目荡三神海上山，回看日下群峰小。
尘
作者：罗泰
朝代：明

闻道麻姑碧海东，飞扬几度杳难穷。莱芜甑朽名犹在，石虎楼高事已空。谩逐清风迷玉麈，长随旭日逗房栊。自惭扰扰浮生里，何处蓬莱绝岛中。
挽汤广文父
作者：罗泰
朝代：明
体裁：古风

凄风吉水寒，海色日光薄。中天殒少微，倏忽惊摧落。临文悼若翁，允哉古先觉。志尹独盘桓，希颜甘自乐。照乘怀魏珠，连城隐荆璞。至宝既弗售，何以事雕琢。流辉媚川渊，种德高嵩岳。趋庭有贤嗣，大振芹宫铎。于焉敬亭峰，肆情在丘壑。兴尽赋归欤，故园景犹昨。拂衣竟长往，远吊辽城鹤。山颓梁木坏，斯道安所托。穹碑太史铭，哀章俱馆阁。俛首企高踪，萝月生虚幕。石室夜迢迢，佳城云漠漠。楚些空悲凉，九原人不作。
旅馆口占寄何时跃
作者：罗泰
朝代：明

凤台风月近如何，客里怜予独啸歌。遥想故人相别后，分曹斗咏兴弥多。
朱明洞
作者：罗泰
朝代：明

洞外野泉鸣，终古无人到。五色吐仙云，四面围丹灶。
李判府五马图
作者：罗泰
朝代：明
体裁：五言律诗

黄堂时并驾，紫陌事驱驰。导从归来晚，傒官控秣时。腾身思渥水，弄景忆瑶池。西上还家日，应辞白玉羁。
柏台霜晓
作者：罗泰
朝代：明
体裁：古风

天风吹寒乌府深，乳鸦啼曙台柏阴。老枝巨干响灵籁，翠虬乍舞苍龙吟。龙吟虬舞云雷起，玉节金貂天上至。白简霜飞振八闽，冰壶水洁澄千里。台高浩气淩青霄，山岳回看亦动摇。岩林无地隐豺虎，郊原何处藏狐妖。政成藻鉴空中皎，绣衣揽辔金门晓。九重回首望闽关，三山一点青螺小。
梅魂
作者：罗泰
朝代：明

孤山踪迹迥无边，醉里罗浮别有天。春信挽回风冉冉，角声吹断月娟娟。石桥清趣将吟远，纸帐空香入梦传。觉后欲寻浑不见，泪痕残雪暝浮烟。
樵川夜月
作者：罗泰
朝代：明
体裁：五言排律

凉月樵川夕，辉澄灏气浮。岧峣百丈岭，皎洁一轮秋。戍柝依城垒，星槎近斗牛。天高清露下，云净绛河流。夜渡闻方语，寒灯隐驿楼。千门声寂寂，独客思悠悠。谩作高唐赋，须拚赤壁游。一声风外笛，孤棹镜中舟。桂魄今宵满，公车此日留。明当霄汉上，曾忆共清幽。
次林尚默先生送别江西
作者：罗泰
朝代：明
体裁：五言律诗

合沙桥畔晓，分袂惜馀秋。征骑频催发，临岐莫暂留。楚云将别恨，关月惬清游。自笑身何似，沧江一叶秋。
水
作者：罗泰
朝代：明

天吴自昔肇洪荒，一望东南接混茫。习坎不盈时未达，在川应与道俱长。禹门春尽兼天涌，牛渚秋高彻夜光。愧我短缨犹未濯，不知何处泛沧浪。
洪佥宪山水
作者：罗泰
朝代：明
体裁：古风

昔闻李太白，读书匡庐峰。林卧谐清适，仙游蹑高踪。有时诵声歇，野服披蒙茸。虹桥缓孤影，岩云远相从。白蜺落银汉，泻破青芙蓉。幽情玩物化，雅趣超鸿濛。冈薮起麟凤，渊潭跃蛟龙。苍生既有托，谢屐莓苔封。
渔樵问答
作者：罗泰
朝代：明
体裁：七言律诗

弛薪投饵暂蹉跎，共讶林泉逸趣多。钓泽遗踪今尚在，烂柯消息竟如何。空烟邃谷闻清唱，落日澄潭发浩歌。白首功名谁可问，会稽山色渭江波。
漫士山水
作者：罗泰
朝代：明
体裁：七言绝句

孤棹澄潭野树昏，武陵深处是桃源。玉堂仙客多清暇，醉染春云忆故园。
白莲
作者：罗泰
朝代：明
体裁：七言绝句

玉井峰高曙色寒，仙娥环佩碧云端。镜天冷漫冰壶皎，曾忆瑶池月下书。
白菜
作者：罗泰
朝代：明
体裁：古风

澹薄不易守，遂乃从甘肥。达人尚清节，所志将有为。幽轩面场圃，种溉青离离。锄金岂肯顾，抱瓮息凡机。何由适素愿，雨旸恒及时。条风晓初度，零露夕还滋。奕叶翠绡剪，白茎练带垂。盘飧日供具，庶以无馑饥。咬根有真味，宁为繁脍欺。
白雁
作者：罗泰
朝代：明

忆别苏郎塞外城，秋来何事复南征。远疑孤鹤横空迥，近讶閒鸥泛渚轻。雪满上林朝送影，月寒湘浦夜闻声。悬知霄汉翱翔日，白雀那能独擅名。
睡蝶
作者：罗泰
朝代：明

繁英采采拾香红，倚倦还栖锦绣丛。湿透粉裳愁夜雨，低垂玉版怯春风。魂归庄室应同化，梦与南柯杳不通。向晓却应谁唤醒，莺声遥在百花中。
石棋枰
作者：罗泰
朝代：明
体裁：七言律诗

琢破琼瑶碧藓滋，纵横有路本无岐。朝回北阙人閒处，书歇东轩客到时。几度藤花和子落，一庭梧影傍云移。兴来赢得山阴墅，国手如今已见推。
秋晚寂甚成此
作者：罗泰
朝代：明

深院无人来，日长疏应接。窗外冷斜阳，萧萧闻落叶。
竹溪六逸
作者：罗泰
朝代：明
体裁：七言绝句

相从溪上作清游，万顷琅玕六月秋。名教浪传千载后，衣冠赢得晋风流。
虞美人草
作者：罗泰
朝代：明
体裁：古风

朔风吹沙毡帐高，汉军四面皆楚歌。拔山力尽骓不逝，虞兮顾此将如何。君恩自此良难保，血溅秋霜眉黛锁。香魂不向阴陵归，滞魄宁依原上草。妾身托根生路傍，妾身有恨天地长。妾容甘与同朽腐，妾名终与同芬芳。轻寒未歇方春雨，暗绿离披啼不语。高秋欲度风怒号，却忆当年宵起舞。行人过尽巳斜晖，马蹄犹似将军归。深藏泣露暮虫响，羞睹双双黄蝶飞。
赠戴竹林
作者：罗泰
朝代：明

蚤向丘园事晦藏，一生佳誉比琳琅。鹿门旧业庞公训，韦曲春风杜老庄。竹野玉沈清节在，松阡云冷翠华芳。年来跨灶传家好，赖有丹山孤凤凰。
赠戴翠坡
作者：罗泰
朝代：明

故人结构近陵坡，松竹成林翠作窝。岚气湿云青欲滴，石棱凝露？难磨。衣冠去古儒风朴，樽酒忘形乐趣多。何日卜居仁厚里，相从杖履沐春和。
赠戴翠坡
作者：罗泰
朝代：明
体裁：七言律诗

故人结构近陵坡，松竹成林翠作窝。岚气湿云青欲滴，石棱凝露�难磨。衣冠去古儒风朴，樽酒忘形乐趣多。何日卜居仁厚里，相从杖履沐春和。
送李同府弟省兄归洛安
作者：罗泰
朝代：明
体裁：古风

黄堂日暖春昼长，梦来青草生池塘。吟成远值惠连至，珠玑咳唾纷馀香。埙篪辄奏谐宫羽，剪烛联床几风雨。杜鹃啼上鹡鸰原，一声唤得春归去。春归去，可奈何，谁将棠棣重高歌。柳枝乍折桂枝远，牙樯挂席螺江波。到家待问亲应喜，回首难兄隔千里。为道官清不厌贫，好听香名满人耳。
送林主事还京
作者：罗泰
朝代：明
体裁：五言律诗

卿曹郎职选，青署列仙班。暂捧全闽檄，应从上国还。离心三岛月，归思万重山。去去须回首，榕城杳霭间。
送林尚默之沙阳
作者：罗泰
朝代：明
体裁：五言排律

整旆龙台晓，分携岊水滨。扁舟应弃越，百里又之秦。画鹢愁中远，垂杨别后新。杜门閒夕照，孤榻蔼香尘。鸿鹄宁无侣，穷居固绝邻。多君终我顾，在世有谁伦。青草同心逸，梅花入梦频。七峰天外壁，双剑水南津。望极徒增怅，愁多不为贫。横经苦长夜，坐井度芳辰。馀泽留蓬荜，移光耀缙绅。烂云开富域，积雨蔼东闽。物候随飞鸟，归期老此身。苏门记橙橘，张翰误鲈莼。迎旭楼前月，金鳌顶上春。范张鸡黍在，往事拟堪陈。
送进士汪克绍
作者：罗泰
朝代：明
体裁：七言律诗

仙舟桂席懒闻歌，渭树江云奈别何。白社每同为客饮，青山今日送君过。鸡声候馆人行早，月影蓬窗夜色多。洛下才华应久待，春风紫陌共鸣珂。
郑大有山水扇
作者：罗泰
朝代：明
体裁：七言绝句

忆昔移舟上建溪，乱山晴鸟望中迷。一声长啸天风冷，百六滩头月欲低。
重过清泠台访玄峰上人次秦师舜韵
作者：罗泰
朝代：明
体裁：七言律诗

上方石径隐岩扉，东阁休文欲暮时。散步谩随黄叶度，频来应愧白云知。空中花落看还寂，竹外茶香坐莫辞。吟对清泠台下夕，西风扶醉独归迟。
霜花
作者：罗泰
朝代：明

忆自淞江下秀州，苍凉玉宇霁光浮。谁于月露双清晓，幻出琼花一色秋。蝴蝶梦回看不厌，鸳鸯瓦冷觉生愁。凝辉绝胜吴盐巧，柳絮才高愧莫酬。
霞绮
作者：罗泰
朝代：明

滕王高阁近沧洲，散绮千章绚碧流。杳蔼祥光虹驾阙，氤氲佳气蜃为楼。纹成织女机初下，丹伏茅君火未收。我欲朝餐淩绝景，飘飘长侍赤松游。
题兰二首·其一
作者：罗泰
朝代：明
体裁：五言律诗

奇茁秘空林，何人为赏音。谩纫湘水佩，好寄杏坛琴。软翠新摇玉，幽黄浅露金。为言层石畔，榛棘莫相侵。
题兰二首·其二
作者：罗泰
朝代：明
体裁：五言律诗

林馆别来疏，怀归积岁馀。始知君子操，应与善人居。色染秋清后，香饶雨霁初。芳丛宜绮石，佳致复何如。
题宿雁
作者：罗泰
朝代：明
体裁：七言律诗

西风吹影下沧洲，倦倚芦花起暮愁。极浦烟深迷旅宿，寒沙夜静怯渔讴。魂归紫塞三更月，梦断衡阳万里秋。却被隔江人唤醒，一声长笛倚危楼。
题林自怡墨梅
作者：罗泰
朝代：明
体裁：五言排律

阙下簪绅裔，幽居寂不哗。穿云开竹径，绕屋种梅花。东阁吟仙宅，西湖隐士家。倾心同潦倒，古貌复槎牙。春信传芳萼，寒光积素华。露含珠蓓蕾，雪纵玉交加。斗帐空香远，书帏片影斜。终当调鼎鼐，未许托蒹葭。卧对宫檐下，行寻灞水涯。妆成谁复见，诗在世仍誇。驿路愁难寄，罗浮梦转赊。天风吹酒醒，凉月上窗纱。
题王大尹山水
作者：罗泰
朝代：明
体裁：五言绝句

出洞云犹湿，沿溪路转赊。遥连潘令邑，流水带桃花。
题竹石
作者：罗泰
朝代：明
体裁：七言律诗

蒋径秋高露未乾，太湖嵓畔晓光寒。恍疑嶰谷风前听，还忆潇湘雨后看。江海倦游嗟落箨，溪山清隐谩垂竿。月明人去珂声远，翠羽萧萧舞凤鸾。
题莲塘双鹭图
作者：罗泰
朝代：明
体裁：七言律诗

倦倚春云锦绣明，应怜凫渚晓光清。缟衣雪映荷花净，丝顶风微柳絮轻。云水乍看疑鹤伴，江湖久别负鸥盟。会当飞上层霄去，好共鹓鸾逐队行。
题赵景文山水
作者：罗泰
朝代：明
体裁：古风

少年不惯暌离思，学向林泉结清趣。一朝假榻螺江春，几度愁来愁欲死。下帷应傍上人居，天花白昼生空虚。石梁遥度进酒岭，浮屠俯瞰洪塘衢。东人念我多岑寂，持桡夜泛前溪碧。醉倚澄潭月色凉，谢端螺女空陈迹。朝来更上妙峰山，岧峣绝岭劳跻攀。归情默默恋飞鸟，天人色相心犹閒。旅怀况值春多雨，登临尽日遥凝伫。野碓声喧近水家，锦鸠啼歇长洲树。束书蚤赋归去来，青毡旧迩无诸台。几年梦不度西浦，石门萝径饶苍苔。披图却忆曾游所，风景不殊心独苦。踏沙归客晚牵舟，斜烟落日无人渡。
题连邑赵氏琴鹤轩读书处
作者：罗泰
朝代：明
体裁：古风

连川积秀如堆蓝，幽人卜筑江之南。园池数亩杂花竹，石径九折罗松杉。横琴每对前贤语，鱼跃鸢飞共容与。吟影秋随涧底云，书声晚落林间雨。仙郎白雪和阳春，孤琴只鹤行相亲。谢安屐齿苔花滑，杜陵诗句还清新。寒夜多君能爱客，对酒长歌天地窄。窗外梅花笑我狂，玉壶击碎东方白。
题雪梅月梅·其一
作者：罗泰
朝代：明
体裁：七言绝句

五出花开六出飞，空香积素共凝辉。灞陵桥上人如玉，两袖春风策蹇归。
题雪梅月梅·其二
作者：罗泰
朝代：明
体裁：七言绝句

流苏帐小玉屏空，画角声沈月正中。春满罗浮清梦觉，一枝疏影上房栊。
飞燕
作者：罗泰
朝代：明

华屋雕梁粉绘新，乌衣何事往来频。轻狂更择营巢处，下上犹寻系线人。冒雨斜穿三径晓，随风遥度万家春。自惭寄迹浮名下，南北东西老此身。
鸣雁
作者：罗泰
朝代：明
体裁：五言绝句

曲绕行云断，弦惊片月凉。一声关塞黑，何处是潇湘。
丁巳六日洞中作是时春已踰旬梅萼未吐
作者：罗洪先
朝代：明
体裁：七言律诗

山田十载自开荒，每觉春来涧水长。简出不缘堪却老，忘饥真可代休粮。窗前听鸟知林静，洞里烹茶爱草香。何事梅花开独晚，似留孤洁对群芳。
丁巳秋重至青原有感六叠旧韵·其一
作者：罗洪先
朝代：明
体裁：七言律诗

入谷寻源久未逢，空花落尽欲谁从。凭栏此日看秋水，隔院何人扣暮钟。衰壮自怜身是幻，将迎不为病方慵。点睛且袖閒来手，敢道长廊少画龙。
丁巳秋重至青原有感六叠旧韵·其二
作者：罗洪先
朝代：明
体裁：七言律诗

故侣三年多不逢，尺书迢递寄无从。深林落叶溪边路，明月空山霜后钟。饮向锡泉心自味，坐看泥塑念俱慵。思公语在还谁得，翻忆儒家说见龙。
丁巳秋重至青原有感六叠旧韵张寒泉丈人诗来拟予文山一峰之列时以外游未缘接使既下世其嗣中丞雨偶以稿闻次韵奉诔并谢夙心·其一
作者：罗洪先
朝代：明
体裁：七言律诗

鹏鴳非伦亦借声，翻因知已愧平生。九京地远空留语，百世风高可附名。避俗守雌甘默默，怀人闻鸟忆丁丁。凤毛已是云霄侣，报德惟思晚结盟。